Bakıda keçirilən ümumxalq yürüşü bunu bir daha sübut etdi\nAzərbaycanın XX əsr tarixinin ən faciəli səhifələrindən biri olan Xocalı soyqırımının 25 ili tamam oldu. Fevralın 26-da bununla bağlı Bakıda 40 mindən çox insanın iştirak etdiyi ümumxalq yürüşü keçirilib.\nAZƏRTAC xəbər verir ki, paytaxtın Azadlıq meydanına toplaşan insanlar əllərində “Dünya Xocalı soyqırımını tanımalıdır!”, “Xocalıya ədalət!”, “Xocalını unutmayın!”, “Xocalı soyqırımı-25 il!”, “Rədd olsun erməni faşizmi!” şüarları yazılmış plakatlar tutmuşdular. Yürüş iştirakçıları səhər tezdən paytaxtın baş meydanından Xocalı soyqırımı qurbanlarının xatirəsinə Bakının Xətai rayonunun ərazisində ucaldılmış abidəyə doğru hərəkətə başladılar.\nXocalı soyqırımı qurbanlarının xatirəsini ehtiramla yad etmək və erməni faşistləri tərəfindən insanlığa qarşı törədilmiş bu vəhşi cinayəti yenidən dünya ictimaiyyətinin diqqətinə çatdırmaq məqsədi daşıyan bu izdihamlı yürüş bir daha sübut etdi ki, xalqımız tarixinə qanla yazılmış bu faciəni heç vaxt unutmayacaqdır.\nYürüş iştirakçısı, “Azərbaycan Respublikası Dağlıq Qarabağ Bölgəsinin Azərbaycanlı İcması” İctimai Birliyinin Əlaqələndirmə Şurasının sədri, Qarabağ Araşdırmalar Mərkəzinin rəhbəri, siyasi elmlər doktoru Elçin Əhmədov deyir: “Xocalı soyqırımından 25 il ötsə də, onun ağrı-acıları qəlbimizdə yaşayır. Mən bu yürüşə gələn insanların kədərli çöhrələrinə baxanda bir daha yəqin etdim ki, ermənilərin Xocalının dinc sakinlərinə qanlı divan tutmalarının dəhşətləri yaddaşlardan silinməyib və heç zaman silinməyəcək. Bir gecədə məhv edilmiş Xocalı şəhərinin adı indi Xatın, Ruanda, Srebrenitsa və Holokost ilə qoşa çəkilir. Bugünkü yürüşün məqsədi də Xocalı soyqırımı həqiqətlərini bir daha dünya ictimaiyyətinə çatdırmaqdır. Bu yürüş həm də Azərbaycan xalqının sıx birliyini, şəhidlərinin xatirəsinə ehtiramını, ölkəmizin ərazi bütövlüyünün bərpası üçün əlindən gələni etmək əzmini nümayiş etdirir. Onu da xatırladım ki, Xocalıdan əvvəl Azərbaycanın Ermənistanla həmsərhəd Qazax rayonunun Bağanis Ayrım kəndinin, Dağlıq Qarabağda azərbaycanlılar yaşayan İmarət Qərvənd, Tuğ, Səlakətin, Axullu, Xocavənd, Cəmilli, Nəbilər, Meşəli, Həsənabad, Kərkicahan, Qaybalı, Malıbəyli, Yuxarı və Aşağı Quşçular, Qaradağlı kəndlərinin, eləcə də Xocalı faciəsindən təqribən ay yarım sonra Kəlbəcər rayonunun Ağdaban kəndinin işğalı zamanı həmin yaşayış məntəqələrinin əhalisinin bir hissəsi ermənilər tərəfindən qabaqcadan hazırlanmış plan əsasında xüsusi amansızlıqla qətlə yetirilib, bu yaşayış məntəqələri yandırılaraq yer üzündən silinib”.\nSon iki əsrdə erməni millətçiləri tarixi Azərbaycan torpaqları hesabına mifik “böyük Ermənistan” ideyasını gerçəkləşdirmək məqsədilə dəfələrlə xalqımıza qarşı terror, kütləvi qırğın, deportasiya və etnik təmizləmə kimi bəşəri cinayətlər törədiblər. Xocalı faciəsi isə 200 ilə yaxın bir müddətdə erməni millətçilərinin və onların havadarlarının Azərbaycan xalqına qarşı apardıqları etnik təmizləmə və soyqırımı siyasətinin davamı və ən qanlı səhifəsi olub. Bu dəhşətli soyqırımı dünyanın gözü qarşısında baş verib, qəddarlığı və amansızlığı ilə fərqlənib. Bu ağır cinayətə görə siyasi-hüquqi məsuliyyət isə birbaşa Ermənistanın o zamankı və indiki rəhbərliyinin, Dağlıq Qarabağdakı separatçı rejimin üzərinə düşür.\nÜmumxalq yürüşünün iştirakçısı, Xocalı Rayon Polis Şöbəsinin keçmiş rəis müavini, istefada olan polis polkovniki Hafiz Ədilov deyir: “Ermənilər əslində Xocalıya qədər Dağlıq Qarabağda azərbaycanlıların kütləvi şəkildə məhv edilməsinə başlamışdılar. Fevralın 12-də erməni silahlı dəstələri tərəfindən Şuşanın Malıbəyli və Quşçular kəndlərində baş verən qarət və qırğınlar da bunu təsdiqləyir. Təkcə Malıbəyli kəndində 50 nəfər öldürüldü, onlarla insan yaralandı və girov götürüldü. Xocavənd rayonunun Qaradağlı kəndində isə 80 nəfərdən çox azərbaycanlı ermənilər tərəfindən qətlə yetirildi. Bütün bunlar Xocalıya aparan yolun başlanğıcı idi. Qaradağlı faciəsini ikinci Xocalı soyqırımı da adlandırmaq olar.\nErmənilər Xocalıya gecə hücum etdilər. Əhali evlərini tərk edərək Ağdama doğru üz tutdu. Erməni faşistlər hər tərəfi oda qaladığından gizlənmək mümkünsüz idi. Mülki əhali Naxçıvanik kəndi yaxınlığında, açıqlıq ərazidə ermənilər tərəfindən gülləbarana tuş gəldi. Qaranlıq müdhiş gecədə çöllərə, meşələrə üz tutan Xocalı sakinləri müsibətlərlə qarşılaşdılar. Azğınlaşmış erməni cinayətkarları azərbaycanlıları xüsusi amansızlıqla, işgəncə verərək öldürürdülər. Ermənilər mühasirədən çıxıb qaçmağa müvəffəq olmuş xocalılıları yollarda, keçidlərdə, meşələrdə pusqu quraraq tutur, görünməmiş vəhşiliklə qətlə yetirir, girov götürürdülər.\nBu gün bu izdihamı görəndə bir daha yəqin etdim ki, qisas yerdə qalmayacaq və ermənilər layiqli cəzalarını alacaqlar”.\nXocalı soyqırımı erməni silahlı birləşmələrinin Azərbaycana hərbi təcavüzünün ən qanlı səhifəsidir. Aylarla mühasirədə saxlanılan bu şəhər erməni faşistləri və onların havadarları tərəfindən bir gecənin içində yerlə-yeksan edildi. Bu qanlı aksiya zamanı dinc əhaliyə amansızlıqla divan tutuldu, 613 nəfər qətlə yetirildi, meyitlər təhqir olundu, 1275 nəfər girov götürüldü, 197 nəfərin isə taleyi hələ də məlum deyildir. Qətlə yetirilənlərin 63 nəfəri uşaq, 106 nəfəri qadın, 70 nəfəri ahıl və qoca idi. Hərbi təcavüz nəticəsində 8 ailə tamamilə məhv edildi, 25 uşaq hər iki valideynini, 130 uşaq isə valideynlərindən birini itirdi. Soyqırımı zamanı 56 nəfər xüsusi qəddarlıqla öldürüldü, insanlar diri-diri yandırıldı, başlarının dərisi soyuldu, bədən əzaları kəsildi, gözləri çıxarıldı, hamilə qadınların qarnı süngü ilə yarıldı.\nBu statistika yürüş iştirakçılarının başları üzərində tutduqları, binaların fasadlarından, eyvanlardan asılmış transparantlarda, marşrut boyunca monitorlarda nümayiş olunub.\nErmənistan silahlı qüvvələrinin Xocalıya hücumunu şəhərin coğrafi mövqeyi şərtləndirirdi. Xocalı Dağlıq Qarabağda Şuşadan sonra azərbaycanlıların ikinci böyük yaşayış məntəqəsi idi. Xocalıya 1990-cı ildə şəhər statusu verilmişdi. 1991-ci ilin statistikasına görə, şəhərdə 7 min nəfər əhali yaşayırdı. Xocalı Xankəndidən 10 kilometr cənub-şərqdə, Qarabağ dağ silsiləsində və Ağdam-Şuşa, Əsgəran-Xankəndi yollarının üstündə yerləşir. Dağlıq Qarabağda yeganə hava limanı da Xocalıdadır.\nXocalı azərbaycanlıların tarixən məskunlaşdığı ərazidir və qədim tarixi abidələr indiyə qədər qalmaqdadır. Şəhərin yaxınlığında bizim e.ə. XIV-VII əsrlərə aid edilən Xocalı-Gədəbəy mədəniyyətinin abidələri yerləşir. Burada son tunc və ilkin dəmir dövrlərinə aid dəfn abidələri – daş qutular, kurqanlar və nekropollar tapılıb. Həmçinin burada memarlıq abidələri – dairəvi qəbir (1356-1357-ci illər) və mavzoley (XIV əsr) vardır. Arxeoloji qazıntılar zamanı müxtəlif növ daşdan, bürüncdən, sümükdən hazırlanmış bəzək və gildən düzəldilmiş ev əşyaları və s. tapılıb.\nŞəhərdə toxuculuq fabriki, 2 orta və 2 natamam orta məktəb var idi.\nÖtən əsrin son illərində baş vermiş hadisələrlə əlaqədar olaraq Fərqanədən (Özbəkistan) qaçqın düşmüş 54 məshəti türkü ailəsi, həmçinin Ermənistandan və Xankəndidən qovulmuş azərbaycanlıların bəziləri şəhərdə məskunlaşmışdılar.\nSonralar erməni tərəfi etiraf edib ki, onların əsas vəzifəsi Xocalı platsdarmının məhv edilməsi, bu məntəqədən keçən Əsgəran-Xankəndi yolunun boşaldılması, azərbaycanlıların nəzarətində olan hava limanının ələ keçirilməsi idi.\nÜmumxalq yürüşünün daha bir iştirakçısı - Milli Məclisin deputatı, siyasi elmlər doktoru, professor Elman Nəsirov deyir: “Bütün bunlar sübut edir ki, Xocalıda törədilən vəhşiliklər əvvəlcədən planlaşdırılmış soyqırımı siyasətinin tərkib hissəsi olub. Xocalı faciəsi iki yüz ilə yaxın bir müddətdə erməni faşistlər tərəfindən azərbaycanlılara qarşı müntəzəm olaraq həyata keçirilən etnik təmizləmə və soyqırımı siyasətinin davamı və ən qanlı səhifəsidir. Miqyasına və dəhşətlərinə görə dünya tarixində bənzəri az olan Xocalı soyqırımını törətməkdə erməni cəlladlar uzağa hesablanmış məqsəd güdürdülər. Məqsəd Dağlıq Qarabağı və digər Azərbaycan torpaqlarını ələ keçirmək, xalqımızın müstəqillik və ərazi bütövlüyü uğrunda mübarizə əzmini qırmaq idi. Lakin mənfur düşmən niyyətinə çata bilmədi. Bu faciənin soyqırımı olduğunu BMT-nin Soyqırımı Cinayətlərinin Qarşısının Alınması və Cəzalandırılması haqqında Konvensiyasının, Ümumdünya İnsan Haqları Bəyannaməsinin, Vətəndaş və Siyasi Hüquqlar barədə Beynəlxalq Sazişin, Fövqəladə Vəziyyətlərdə və Hərbi Münaqişələr Zamanı Qadınların və Uşaqların Müdafiəsi Bəyannaməsinin, Yuqoslaviya Beynəlxalq Cinayət Tribunalı Nizamnaməsinin, Ruanda Beynəlxalq Cinayət Tribunalı Nizamnaməsinin, Azərbaycan Respublikası Cinayət Məcəlləsinin, Azərbaycan Respublikası Prezidentinin “Azərbaycanlıların soyqırımı haqqında” 1998-ci il 26 mart tarixli Fərmanının müddəaları təsdiq edir”.\nAzərbaycan dövləti və hökuməti, Heydər Əliyev Fondu və digər qeyri-hökumət təşkilatları, diaspor qurumları Xocalı faciəsi ilə bağlı həqiqətlərin dünya ictimaiyyətinə daha geniş coğrafiyada çatdırılması, onun soyqırımı aktı kimi tanıdılması istiqamətində mühüm addımlar atırlar. Bu istiqamətdə fəaliyyətin oriyentirlərini də ulu öndərimiz Heydər Əliyev yenidən siyasi hakimiyyətə qayıtdıqdan sonra müəyyənləşdirib. Ümummilli lider Heydər Əliyevin təşəbbüsü ilə 1994-cü ildə Milli Məclisin Xocalı soyqırımının müzakirəsinə həsr olunmuş xüsusi iclası keçirilib, hər il fevralın 26-sının “Xocalılıların soyqırımı günü” kimi qeyd olunması barədə qərar qəbul edilib. Ümummilli lider Heydər Əliyev 1997-ci il fevralın 25-də hər il fevralın 26-sı saat 17-də Azərbaycanın bütün ərazisində “Xocalı soyqırımı qurbanlarının xatirəsinə ehtiram əlaməti olaraq sükut dəqiqəsi elan edilməsi haqqında”, 1998-ci il martın 26-da “Azərbaycanlıların soyqırımı haqqında” fərmanlar imzalayıb, 2007-ci ildə Milli Məclis Xocalı soyqırımının 15 illiyi, 2012-ci ildə 20 illiyi, 2017-ci ildə 25 illiyi ilə əlaqədar geniş qərarlar qəbul edib, Prezident İlham Əliyev Xocalı soyqırımının iyirminci və iyirmi beşinci ildönümləri haqqında 2012-ci il yanvarın 17-də və 2017-ci il yanvarın 24-də sərəncamlar verib.\nXocalı faciəsinin beynəlxalq səviyyədə soyqırımı kimi tanıdılmasında Heydər Əliyev Fondunun vitse-prezidenti Leyla Əliyeva tərəfindən 2008-ci ildə irəli sürülmüş “Xocalıya ədalət!” beynəlxalq kampaniyasının mühüm rolu olub. Bu kampaniya çərçivəsində İslam Əməkdaşlıq Təşkilatı Parlament İttifaqı ermənilərin Xocalıda törətdikləri mənfur əməlləri “insanlığa qarşı kütləvi cinayət” kimi tanıyıb və üzv dövlətləri bu faciəyə lazımi siyasi-hüquqi qiymət verməyə çağırıb. Dünyanın 10-dan çox ölkəsinin parlamenti, ABŞ-ın 20-dən artıq ştatının qanunverici orqanı Xocalı qırğınını soyqırımı aktı kimi tanıyıb. “Human Rights Watch” təşkilatı bu qanlı faciəni hərbi əməliyyatlar zonasında dinc sakinlərə münasibət haqqında konvensiyanın pozulmasından ibarət cinayət kimi qiymətləndirib.\nXocalı faciəsinin günahsız qurbanlarının əziz xatirəsinin ümumxalq yürüşü ilə yad edilməsi onu göstərir ki, ermənilərin həyata keçirdikləri bu dəhşətli qətliam xalqımızın yaddaşından heç vaxt silinməyəcək, bu cinayəti törədənlər gec-tez ədalət məhkəməsi qarşısında cavab verərək layiqli cəzalarını alacaq, şəhidlərimizin qanı yerdə qalmayacaq.\nBu fikri deməyə əsas verən kifayət qədər ciddi amillər var. Azərbaycanın torpaqları işğal olunub, bir milyondan çox soydaşımız qaçqın və məcburi köçkünə çevrilib. Nüfuzlu beynəlxalq qurumlar Azərbaycanın ərazi bütövlüyünü tanıyır. Həm bu amil, həm də Azərbaycanın regionun qüdrətli dövlətinə çevrilməsi deməyə əsas verir ki, ölkəmiz Dağlıq Qarabağ münaqişəsinin həllinə nail olacaq.\nBelə güclü yəqinliyi şərtləndirən ən böyük amillər - xalqımızın vətənpərvərliyi, döyüşkən ruhu, torpağa məhəbbəti, həmçinin dövlətimizin başçısının uğurlu siyasəti və qətiyyətli mövqeyidir. Xocalı soyqırımının 25 illiyi ilə əlaqədar keçirilən ümumxalq yürüşündə soydaşlarımızın nümayiş etdirdikləri həmrəylik də məhz bu amillərdən qaynaqlanır. Bu izdiham bir daha təsdiqləyir ki, işğal altında qalan torpaqlarımızı mütləq azad edəcəyik! Bu gün Azərbaycanın müxtəlif bölgələrində məskunlaşan xocalılılar da bu inamla yaşayır və doğma şəhərlərinə qayıdacaqları günün uzaqda olmadığına inanırlar.


Komponentlər mənbəyi - SHENZHEN KAISHENG PCB CO., LTD\nPCBfuture, illərlə davam edən çox çalışmadan sonra dünyanın ən məşhur komponentləri distribyutorları ilə güclü əməkdaşlıq ortaqlığı inkişaf etdirdi və bu da səlahiyyətli tədarükçülərdən və istehsalçılardan yüksək keyfiyyətli komponentlər əldə etməyimizə imkan verdi. İndi PCBfuture'da 18 peşəkar satınalma mühəndisi var və elektron komponentlər üçün yaxşı təşkil edilmiş və ən dəqiq qaynaq metodlarını inkişaf etdirmişik. Bütün işlərimiz tədarük zəncirini qısaltmaqda və ən qənaətcil qiymətlərlə orijinal hissələr əldə etməkdə bizə kömək edir. Bundan əlavə, PCB Məclis BOM kotirovka müddəti 24 saat qədər sürətli ola bilər.\nYüksək keyfiyyətli elektron komponentlər\nPCBfuture həmişə keyfiyyətin müştərilər üçün əsas şey olduğunu bilir və komponentlər elektron lövhənin uzun müddət işləyə biləcəyinin əsas səbəbidir. Bundan sonra, Arrow Electronics, Mouser, Avnet, Digi-key, Farnell, Future Electronics və s. Daxil olmaqla səlahiyyətli və məşhur komponent tədarükçüləri ilə güclü əməkdaşlıq qururuq. Bundan əlavə, daxil olan bütün elektron komponentləri stoklanmadan əvvəl hərtərəfli yoxlayacağıq. bizim anbar.\nPrototip və Kiçikdən Orta Komponentlərə Mənbə\nHamımız bilirik ki, elektron komponentlər tədarükü PCB montaj xidmətinin əsas hissəsidir və bunun üçün böyük enerji, resurs və vaxt axınına ehtiyac var. Həcm pcb yığımı ilə müqayisədə Prototip pcb montajı mühəndislər və dizaynerlər üçün qənaətli olacaqdır. PCBfuture, səmərəli satınalma üsulu yaratdı ki, lazımi hissələri tez bir zamanda qaynaq edib sitat gətirə bilək. Komandanın sıx əməkdaşlığına güvənərək, prototip və həcm sifarişlərindən asılı olmayaraq BOM-dan tez bir zamanda sitat gətirə bilərik. Alınması çətin olan komponentləri də tapmaqda bizə kömək edə bilər.\nHər il PCBfuture, tanınmış distribyutor və komponent istehsalçılarından çox sayda komponent alır. Böyük miqdarda alış-veriş onlardan nisbətən aşağı qiymət almağa imkan verir. Bu, maliyyətlərimizi azaltmağa kömək edir və bu da faydaları müştərilərimizə çatdırmağı təmin edir. Geniş əhatəli PCB montaj sifarişlərimiz elektron komponentlər üçün əlavə inventar saxlama ehtiyacını minimuma endirir.\nƏsas hədəfimiz PCB İstehsalını, Komponentlərin mənbəyini və Elektron yığımını işimiz halına gətirmək və müştərilərimizin elektron mühəndislik və dizayn üzərində cəmləşməsini təmin etməkdir.\nGələcək bir layihə üçün təxmin edilən PCB Assambleyası xərclərini almaq üçün xahişinizi göndərin xidmət @ pcbfuture.com.


Mirələm Quliyev hakim kimi nə etdiyini bilmir\nBölüm: OXUCU POÇTU\nNəşr edilib 16.09.2017 03:28\nBu səbəbdən, kənd müəllimi müflis olub, “Kred Aqro” isə, öz kefindədir\nİndi banklar çoxlarının başına oyun açıb. Hüquq-mühafizə orqanlarımız bu problemi araşdırmaqdan, sanki ləzzət alır. Məhkəmələrimizin qapılarını açanlar isə, daha çox bank "gestapoçularıdır". Qalaq-qalaq haram qazanc iddiaları ilə hakimlərlə, hakim köməkçiləri... ilə pıçhapıçda, məhkəmə tələsinə düşənlərin əlləri isə, üzlərindədir; Nə edəcəklərini bilmirlər. Faiz yükündən belləri əyili, başları aşağı qalıb...\nBiz jurnalistlər minlərlə belə problemli insanın dərdini yazmaqdan bezmişik, barmaqlarımız qabar bağlayıb. Lakin yuxarı orqanlardan reaksiya yoxdur, şikayətlərə biganə münasibət məhkəmələrlə əlbir olan bankları yamanca harınlaşdırıb. Oxucularımızın da belə yazıları oxumağa nə həvəsləri qalıb, nə maraqları...\nBütün bunlar illərdir hər günümüzün adi və acı mənzərəsinə çevrilib - artıq heç kimə maraqlı da deyil. Belə məhkəmə proseslərinə maraq yalnız onda olur ki, bu proseslər zamanı hakimlərimiz böyük rezonansa səbəb nəsə qəribə, gülüş doğuran, qeyri-adi,.. bir hərəkət etsin - Cəlılabad Məhkəməsinin hakimi Mirələm Quliyev kimi! Lakin Mirələm müəllimin, haqqında yazdığımız bu prosesdəki hərəkətləri nə qəribə olub, nə də gülüş doğuran...\nHAKİM MÜƏLLİMİ DiDƏRGiN SALIB\nDoğrudan da, Mirələm Quliyevin, "Kred Aqro" ilə bərabər, bir kənd müəlliminin başına açdıqları nə qəribə, nə gülüşdoğurandır – sadəcə, təəssüfləndirici və məyusedicidir. Məhkəmə prosesindəki, çıxarılmış ədalətsiz qətnamədəki qanunsuzluqlar bir yana, hakimin ürək xəstəsi olan bu insana qarşı prosesdənkənar münasibətləri elə dəhşətli olub ki, gözlənilməzlikdən məhkəmə ərazisindəcə az qalıb ölümlə üzləşsin. Haqqını tələb edəndə, üstünə hücum çəkdirib, sutkalıq cəzaya məhkum edib. Bu ilin yanvar ayının 17-də isə...\nHakim müəllimi necə qorxudubsa, o, indiyədək doğma kəndindən didərgin düşüb, ailəsi, doğmaları üzunə həsrətdir - nədi ki, şikayətçi niyə ora-bura saysız-hesabsız şikayət məktubları, ərizələr yazıb, döymədiyi qapı qalmayıb. Bu, hakimi açmayıb və bərk qəzəbləndirib, ürək xəstəsini həbslə hədələyib. Üstünə, özünün dediyi kimi, "axran" töküb. Elə, yazıq o vaxtdan küçələrdə qalıb. Hakim hədəsinin üzücü və ağır qorxusundan doğma el-obasına üz tuta, apellyasiya şikayəti üçün həmin məhkəmə binasına, dərd-sərini demək üçün aidiyyatı orqanlara yaxınlaşa bilmir. Günü göy əskiyə bükülüb, xəstəlik də bir yandan halını pisləşdirib...\nETİRAZDAN BAŞLAYAN ƏDAVƏT\nBütün bunları, əslində, hakimlə vətəndaş arasında ədavət kimi qiymətləndirmək olar. Çünki haqqında xəbəri olmadan qətnamə çıxaran hakimin qanunsuz hərəkətlərinə kəskin etirazını bildirən bir müəllim, aylardır onunla çətin bir ədavətin məngənəsində əziyyət çəkir. Əslində, Cəlilabad rayon, Təzəkənd kənd sakini, məktəb müəllimi, YAP fəalı Əliqismət Möhübbət oğlu Cəfərov hakimlə ədavətə gedən çətin yola belə çıxıb. Belə ki...\n... “İrəvanın səsi” qəzetinə də üz tutub, şikayət edən Əliqismət Cəfərov 7 may 2013-cü ildə, ehtiyacı olduğu üçün, Cəlilabad rayonunda yerləşən “Kred Aqro”dan 24 aylıq, illik 34% olmaqla, 3000 ABŞ dolları kredit götürüb: “Həmin vaxt 100 ABŞ dolları 78,30 manat idi. Başqa bir bankda da kreditim olduğundan və devalvasiyasi ilə əlaqədar olaraq, “Kred Aqro”-ya cəmi 358,52 ABŞ dolları qalan borcumu ödəyə bilmədim. Bundan istifadə edən bank olmayan kredit təşkilatının müdiri İntiqam Rüstəmov və sözügedən təşkilatın vəkili Yaşar Cəbrayılzadə mənim 358,52 ABŞ dolları əsas borcumun üzərinə 58,91 ABŞ doları faiz, 849,75 ABŞ doları isə, cərimə borcu olmaqla, cəmi 1267,18 ABŞ doları, ödənilmiş 30 manat dövlət rüsumu və 20 qəpik xidmət haqqının tutulması ilə bağlı qeyri-qanuni, yəni özlərinə sərf edən formada sənəd hazırlayaraq, Cəlilabad rayon Məhkəməsinə iddia ərizəsi ilə müraciət edib və qətnamənin özlərinin xeyrinə çıxarılmasını xahiş ediblər”.\nŞikayətçi müəllim dediklərinə onu da əlavə edib ki, Cəlilabad rayonunda yerləşən “Kred Aqro” bankın müdiri və vəkili xəbər vermədən onu məhkəməyə veriblər: “Məhkəmənin keçirilməsi ilə bağlı mənə heç bir bildiriş verilməyib. Mən və zaminim Paşaxan Nuralıyevin iştirakı olmadan 2 fevral 2016-cı ildə Cəlilabad rayon Məhkəməsinin hakimi Mirələm Quliyevin sədrliyi ilə açıq məhkəmə iclası keçirilib və qətnamə çıxarılıb. Qətnamənin mənə göndərilən surətini 8 dekabr, 2016-cı ildə rayon Məhkəməsinin arxivindən, dəftərxananın işçisindən almışam. Araşdırma apararkən məlum oldu ki, poçt vasitəsilə mənə göndərilmiş, içərisində bizim iştirakımız olmadan qəbul edilən qətnamə olan məktub poçtalyonun səhlənkarlığı ucbatından mənə çatmayıb. Buna görə də 8 dekabr, 2016-cı ilə qədər məhkəməyə etirazımı bildirməmişəm”.\nƏliqismət Cəfərov qeyd edir ki, hakim Mirələm Quliyevin imzası ilə, 9 yanvar, 2017-ci il tarixdə ona məktub gəlib: “Həmin məktubda göstərilib ki, mənə və zaminə qarşı 1267,18 ABŞ doları borc və 30 manat dövlət rüsumu tələbinə dair iş üzrə icra vərəqəsi icra olunmasından ötrü Cəlilabad rayon İcra Şöbəsinə göndərilib. Vərəqənin icra məqsədi ilə 1 aprel, 2016-cı ildən başlayaraq, hər ay aldığım əmək haqqımın 50 faizi tutularaq, “Kred Aqro” QSC-nin xeyrinə ödənilib. Hazırda 229,40 ABŞ dolları kredit və 30 manat dövlət rüsumu borcum qalıb. Hətta həmin məktubda Cəfərov Əliqismət Möhübbət oğlu əvəzinə, Cəfərova Möhübbət Əlqismət oğlu yazılıb”.\nƏliqismət Cəfərov iddia edir ki, hakim Mirələm Quliyev də savadsız yazılan məktubu oxumadan imza atıb: “Mən düşünürəm ki, hakim 358,52 ABŞ dolları borclu olduğum təşkilatın müdiri İntiqam Rüstəmov və vəkili Yaşar Cəbrayılzadənin ədalətsiz iddialarını araşdırmadan, heç bir məhkəmə iclası keçirmədən mənə 849,75 ABŞ dolları cərimə yazıb, öz aralarında qətnamə hazırlayaraq, imza atıb, təsdiq ediblər”.\nŞikayətçinin sözlərinə görə, 11 yanvar 2017-ci il tarixdə gələn növbəti məktubda qeyd edilib ki, Cəlilabad rayon Məhkəməsinin 2 fevral, 2016-cı il tarixli qətnaməsinin ləğv edilməsinə dair, mənim apellyasiya şikayətim üzrə ötürülmüş müddətin bərpa edilməsinə dair mülki işə 17 yanvar, 2017-ci il tarixdə, saat 17:00-da baxılacaqdır: “Həmin vaxt məhkəmədə iştirak etdim. Təşkilatdan nümayəndə çağırılsa da, o, məhkəməyə gəlmədi. Məhkəmədə qətnamə qəbul olunarkən, hansı səbəbdən indiyədək iştirak etmədiyimi sübut etdim və qəbul olunan qətnamənin düzgün olmadığını vurğuladım. Mirələm Quliyev qeyd etdi ki, mən Şirvan Apellyasiya Məhkəməsinə 15 manat 40 qəpik dövlət rüsumu ödəmək əvəzinə, Şirvan rayon Məhkəməsinə ödəmişəm, ona görə də, müddət bərpa olunmayacaq. Mən hakimə bildirdim ki, Beynəlxalq Bankın işçisi texniki səhv edərək, pulumu Şirvan rayon Məhkəməsinə ödəyib. Gedib, rüsumun lazımı ünvana ödənilmədiyini bildirib, düzəliş verdirərəm, yaxud yenidən ödəyərəm. Hakim Mirələm Quliyev isə, rüsumu ödəsəm də, mənə ötürülmüş müddəti bərpa etməyəcəyini bildirdi. Mən də ona dedim ki, çıxardığı bu ədalətsiz qətnamə ilə bağlı, ondan, QSC-nin müdirindən və vəkilindən daha yuxarı instansiyalara rəsmi müraciət və şikayətlər edəcəm. Hakim mənə acıqlı dedi ki, əgər ondan bir yerə məktub yazsam, məni müəllimlikdən siləcək”.\nYanvarın 18-də Cəlilabad rayonunda yerləşən Beynəlxalq Bankın müdiri Natiq Abbasovun yanına gedən Əliqismət Cəfərova bildirilib ki, texniki səhv ucbatından rüsum Şirvan rayon Məhkəməsinə ödənilib: “O da səhvi düzəldərək, qəbzi mənə təqdim etdi və arayış verdi ki, həqiqətən də, 30 dekabr, 2016-cı ildə Şirvan Apellyasiya Məhkəməsinə 15 manat 40 qəpik pul köçürtmüşəm. Bütün bunlara baxmayaraq, Cəlilabad rayon Məhkəməsinin hakimi Mirələm Quliyev mənim Kredit Təşkilatına 358,52 ABŞ dolları cəmi borcuma qarşı, 849,75 ABŞ dolları qanunsuz cərimə yazdı. Həmçinin mənim Şirvan Apellyasiya məhkəməsinə etdiyim şikayətə mane olmaq üçün, günahım olmadan buraxılan müddəti bərpa etmədi. İndi də məni təhqir edir və hədələyir. Bu hərəkətləri ilə, Azərbaycan Respublikasının vətəndaşı kimi hüquqlarımı kobud şəkildə pozur. Mən artıq Cəlilabad rayon Məhkəməsinə gedib haqqımı tələb etməyə qorxuram. Eyni zamanda, deyim ki, 28 fevral, 2017-ci ildə mənə məhkəmədən məktub gəlib. Bu məktubun içərisində məhkəmənin keçiriləcəyi tarix 25 fevral, 2017-ci il olaraq qeyd edilmişdi. Mən də imza atıb, məktubu təhvil alarkən, 28 fevralda təhvil aldığımı qeyd etdim. Amma bu məhkəmə ilə heç maraqlanmadım, çünki qorxumdan ora gedib - gələ bilmirəm”.\nMəsələ ilə əlaqədar olaraq, “Kred Aqro” Bank olmayan Kredit Təşkilatı QSC ilə jurnalistlər də əlaqə saxlayıb. Təşkilatın Cəlilabad rayon fililalının rəhbəri İntiqam Rüstəmov da bildirib ki, Əliqismət Cəfərov 2013-cü ildə onlardan 35% olmaqla, 24 aylıq 3000 ABŞ dolları məbləğində kredit götürüb: “Lakin ödəməyə başladığı aydan etibarən, hər ay gecikmələri olub. Bununla bağlı biz xəbərdarlıq məktubları göndərib, müştəriyə məlumat vermişik. Ancaq, Əliqismət Cəfərov ödənişləri ödəmədiyi üçün, 20 noyabr, 2015-ci ildə Cəlilabad rayon Məhkəməsinə müraciət olunub. Müraciətdə onun bizim təşkilata 1267,18 ABŞ doları borcu olduğu qeyd edilib və 2 fevral 2016-cı ildə məhkəmə qətnamə qəbul edib. Əliqismət Cəfərovun iddia etdiyi 358,52 ABŞ dolları əsas borcunun üzərinə 58,91 ABŞ doları faiz, 849,75 ABŞ doları isə, əsas borcun üzərinə gələn cərimə deyil. Burada söhbət 358,52 dollardan getmir. Əliqismət Cəfərov əvvəlki aylarda da gecikmələr edib. Müqavilə əsasında da, hər gecikən günə 1% dəyərində cərimə tətbiq olunub. Həmin 849,75 dollar da gecikdirilmiş günlərə görə tətbiq olunan cərimədir. Əsas borcuna heç bir aidiyyatı yoxdur. Gecikdirmə başlayan gündən etibarən ona nəzarət edən işçi həm zaminlə, həm də müştərinin özü ilə əlaqə saxlayır, məktub göndərir, ev ünvanına gedib monitorinq aparılır və monitorinq aktı yazılır. Bu sənədlərin də hamısı var və məhkəməyə təqdim edilib”.\nİntiqam Rüstəmov onu da qeyd edib ki, qətnamə üzrə məbləğ icra olunmadığına görə, Cəlilabad rayon Məhkəməsi tərəfindən bu qətnamə Cəlilabad rayon İcra Şöbəsinə göndərilib: “İcra Şöbəsi də borcun ödənilməsini əmək haqqından tutulması istiqamətinə yönəldib. Bununla da, əmək haqqından 4 may, 2016-cı ildə 200 manat (həmin günün kursu ilə 133,62 dollar), 31 mayda 200 manat (133,17), 21 iyunda 200 manat (127,45), 21 iyulda 330 manat (210,28), 30 sentyabrda 104 manat (64,15), 28 oktyabrda 132 manat (80,58), 4 noyabrda 44 manat (147,2), 29 noyabrda 244 manat (141,48), 27 dekabrda 244 manat (138,46), 6 fevral, 2017-ci ildə isə, 244 manat (127,68) məbləğində pul tutulub. Və məlum olub ki, əmək haqqından sonuncu dəfə artıq məbləğ tutulub. Həmin məbləğ - 39,93 manat da, ərizəsinə əsasən, 9 fevral, 2017-ci il tarixdə Əliqismət Cəfərova qaytarılıb...”\nRedaksiya olaraq, biz də, şikayətçinin haqlı iradlarını müdafiə edirik. Qoy, ədalət zəfər çalsın və onun ağrılı şikayətlərinə yuxarı dövlət orqanları da bizim kimi reaksiya verib, ədalətli qərar qəbul etsinlər.\n“İrəvanın səsi” qazetinin xüsusi müxbiri


Konfrans Liqası: “Qarabağ” və 4 xoşbəxt, Ermənistan klubu “qırmızıya düşdü”\nKonfrans Liqasında pley-offa vəsiqəni təmin edən ilk komandaların adlarına aydınlıq gəlib.\nApasport.az saytının məlumatına görə, qrup mərhələsinin IV tur matçlarından sonra 5 klubun mübarizəni davam etdirəcəyi dəqiqləşib.\nXoşbəxt komandalar arasında Azərbaycanın avrokuboklardakı yeganə təmsilçisi “Qarabağ” da var. İlk 4 turda 10 xal toplayan Ağdam təmsilçisi qrupu ilk iki sırada bitirəcək. “Qarabağ”la yanaşı, A qrupunda “Makkabi” (Təl-Əviv, İsrail), LASK (Avstriya), B qrupunda “Gent” (Belçika) və komandamızın yer aldığı H qrupunda “Bazel”in (İsveçrə) də pley-offda mübarizə aparacağı dəqiqləşib.\nA qrupunda HİK (Finlandiya), “Alaşkert” (Ermənistan), C qrupunda MOİK (Sofiya, Bolqarıstan), F qrupunda “Linkoln” (Cəbəllütariq), G qrupunda “Mura” (Sloveniya), H qrupunda isə “Omoniya” (Kipr) və “Kayrat” (Qazaxıstan) növbəti mərhələ şansını itirib. Adıçəkilən 7 komanda qarşıdakı iki turdan sonra avrokuboklarla vidalaşacaq.\nQeyd edək ki, “Qarabağ” qrupda son iki oyununu “Omoniya” (25 noyabr) və “Bazel”ə (10 dekabr) qarşı keçirəcək.


Məhəmməd Hadi 3, Bakı — Ticarət Obyekti alqi satqisi, Flatfy.az\nTicarət obyekti alqi satqisi: Məhəmməd Hadi 3, Bakı\nMəhəmməd Hadi 3 otaq , Nizami rayonu\nÜnvan: Məhəmməd Hadi,Bakı şəhəri,Nizami rayonu,Xalqlar Dostluğu metrosu\nHAZIR SHIRNIYYAT SEXI TƏCİLİ SATILIR ( OBYEKT ) Hal - Hazirda 400azn icarededir.. Qiymetde real alici ile razilashmaq olar. Unvan : Xalqlar dostlugu metrosundan ehmedli metrosuna geden istiqametde " KATV " - nin yaxinligi. 65 kvadratdan ibaret olan obyekt 9 mertebeli binanin 1ci mertebesinde yerleshir ve TAM OZEL KUPCA senedi ile. Shirniyyata aid ici dolu avadanliqlarla , tendir mikseri ve 3 elave shirniyyat mikserleri ve diger avadanliqlar. 3 otaq ve 1 sanuzelden ibaretdir Ünvan: Məhəmməd Hadi\nMehemmed Hadi 3 otaq , Xətai rayonu\nÜnvan: Mehemmed Hadi,Bakı şəhəri,Xətai rayonu,Əhmədli metrosu\nEhmedlide Bina altinda, Tam Temirli hal hazirda uzunmuddetli icrede olan 45 kv/m Gozellik salonu, Obyekt satilir. Obyektin senedi Qeyri yasayish Kupca. Ofis xidmet haqqi 1% teskil edir. Buyurun zeng vurun. Ünvan: Mehemmed Hadi\nDaşınmaz əmlak satışı; Bakı, 3 Məhəmməd Hadi


DÜNYA YENİ BÖHRAN ASTANASINDA: neftin qiyməti sürətlə düşür – » Yenixeber.org - Oxu xəbərin olsun\nDÜNYA YENİ BÖHRAN ASTANASINDA: neftin qiyməti sürətlə düşür –Azərbaycanı nə gözləyir?\nYenixeber.org: Dünyanın iki nəhəng iqtisadiyyatına malik ABŞ-la Çin arasındakı ticarət müharibəsi fonunda dünya neft bazarında qiymətlərin sürətli enişi davam edir. Avqustun 7-də bu ilin yanvarından bəri ikinci dəfə dünya bazarında “Brent” markalı neftin 1 barelinin qiyməti 58 dollardan aşağı düşüb.\nAnalitiklər hesab edirlər ki, ABŞ-ın Çinlə başlatdığı ticarət savaşının getdikcə kəskinləşməsi Asiya nəhəngində iqtisadi azalmanın sürətlənməsinə səbəb olacaq. Bu isə bazarda tələbin kəskin azalması deməkdir. Digər tərəfdən, əksər analitik mərkəzlər dünyanın yeni qlobal iqtisadi böhran ərəfəsində olduğu qənaətindədir.Hesab olunur ki, yeni qlobal böhran artıq 2020-ci ildən başlaya bilər. Böhranın əsas səbəbi kimi tsiklik inkişaf dövrünün başa çatması, yeni tənəzzül mərhələsinin başlanması zamanının yetişməsi göstərilir. Böhranlar tarixinə nəzər yetirsək, əksər böhranlar arasında 7-11 illik fasilənin olduğunu görmək mümkündür. Bu isə 2008-2009-cu illər böhranından sonrakı artım dövrünün sona çatmaqda olduğu deməkdir.\nEkspertin fikrincə, bu halda, Azərbaycan hökumətinin büdcəyə yenidən baxmasına hər hansı ehtiyac qalmır:“Hökumət onsuz da həmişə büdcə xərcləmələrində ehtiyatlı siyasət yürüdür. Yəni ilin son aylarında qiymət 60 dollardan aşağı olsa belə, büdcə dəyişikliyinə ehtiyac yaranmayacaq. Əgər qiymət enişi uzunmüddətli olsa belə, Azərbaycanın Dövlət Neft Fondu var. Növbəti il üçün büdcə hələ yenicə hazırlanır. Hesab edirəm ki, 55 dollar Azərbaycan hökuməti üçün comfort qiymətdir. Hökumət gələn il üçün neft istehsalı həcmini də nəzərə almaqla rasional büdcə tərtib etməklə çətinliklərin qarşısını ala bilər. Mütləq şərt deyil ki, büdcə xərcləri bu il 24 milyard olubsa, gələn il də o qədər olsun. Bu il bir sıra xərctutumlu layihələr, islahatlar başa çatıb, beş böyük zavod işə salınıb. Bu il dövlət kreditlərlə bağlı SOCAR-a yardım edirdi. Gələn il buna ehtiyac qalmır artıq. Yəni xərcləri optimallaşdırmaqla neftin qiymətinin ucuzlaşması halında belə Azərbaycan vəziyyətdən itkisiz çıxa bilər, yetər ki, hökumət hərtərəfli hesablamalar aparmaqla büdcə tərtib etsin”.(musavat)\nOxunub: 7243Tarix: 09-08-2019 12:03\nAzərbaycan neftinin qiyməti yenidən 80 dollardan aşağı düşüb


Antikorrupsiya rüsvayçılığı faş olur | Xural qəzeti\nƏsas Səhifə/KÖŞƏ YAZARLARI/Antikorrupsiya rüsvayçılığı faş olur\nŞamaxı rayonunda rüşvət maddəsilə həbs edilən bələdiyyə sədri demə azadlıqda imiş. Rüşvət almırmış? Bəs, niyə həbs etmişdiniz? Nə deyib azadlığa buraxdınız?\nHələ yanvarın 27-də Korrupsiyaya qarşı Mübarizə Komissiyasının rəhbəri Ramiz Mehdiyevin məşhur iclasından sonra «antikorrupsiya» kampaniyası başlayanda bunun bir şou olduğu təxmin edilirdi. Qısa müddətdə təxminlər özünü doğrultdu.\nAz keçmədi ki, Vergilər Nazirliyinin «antikorrupsiyaya» qurban verdiyi «rüşvətxor və yaramaz» müfəttişlərindən bir çoxunun əslində həbs edilmədiyi, nazirlik qarşısında öhdəliyi olan şirkətlərə yüksək əməkhaqqı ilə işə keçirildiyi barədə məlumatlar yayıldı; az keçmədi ki, «antikorrupsiya şousu»nun Dünya Bankının ayırdığı bir milyard dollarlıq qrantı basıb yemək məqsədilə başlandığı haqda informasiyalar sızdırıldı; az keçmədi ki, çox kiçik məmurlara «rüşvət almayın» tapşıran və görüntü yaradan yuxarılar bunun əvəzini çıxmaq üçün növbəti göstəriş verdilər və rüşvətxorluq bir neçə dəfə yüksəldi.\nAyda bir dəfə rüşvətə və korrupsiyaya qarşı tutulanları «şəffaflıq naminə» cəmiyyətə tanıdan Baş Prokurorluq həbs olunanların sonrakı taleyi barədə niyə danışmır? «Şübhəli şəxs qismində» saxlanılan şəxslərdən «rüşvətxor çıxmayanlar»ının adları niyə ictimaiyyətə açıqlanmır?\nŞamaxı rayon sakinləri məlumat verirlər ki, bu il martın 3-də dəyəri milyon manatlarla ölçülən dövlət əmlakını mənimsədiyinə görə həbs edilən Şamaxı şəhər bələdiyyəsinin sədri Mürvət Zeynalov azadlıqdaymış. Həm də məhkəmənin hökmünə əsasən, Korrupsiyaya qarşı Mübarizə İdarəsinin prokurorlarına 1 milyon manat rüşvət verdiyini deyən M.Zeynallı əllərini yanına sallayıb azadlığın dadını çıxarırmış.\nBudur, bunların apardığı antikorrupsiya, antirüşvət mübarizəsi, siyasi-iqtisadi islahatları, idarəetmə dəyərləri!\n70-ci illərdə də eyni proses baş vermişdi. Heydər Əliyevin SSRİ-də ilk dəfə olaraq rüşvətxorluğa qarşı mübarizəyə cəsarət etməsi nəticəsində Azərbaycan rüşvətxorluqda müttəfiq respublikaları misli görünməmiş səviyyədə qabaqladı. Rəqiblərini sıradan çıxarmaq üçün istifadə edilən «antirüşvət» sayəsində minlərlə adam həbs edildi və sonradan fantastik məbləğlər alınaraq azadlığa çıxdılar.\nİndi də anoloji prosesdir. Çünki İlham Əliyev, rəsmən bəyan edildiyi kimi, həmin «siyasi kursu» davam etdirir və komandası da atasının vaxtında formalaşan, o siyasi sistemdə yetişən şəxslərdir. Bunlar rüşvətxorluğa qarşı mübarizəni rüşvətin bir neçə dəfə artırılması metodu kimi dəyərləndirirlər. Şərait yaradılan, cinayətə təhrik edilən və rüşvətlə milyonlar toplayan vəzifə sahiblərini başqa hansı cür soymaq olar? Vaxtlı-vaxtında «ümumi büdcəyə» pul köçürürsə və rüşvət piramidasının başında duranlara haqqını verirsə, nə deyib həmin adamı həbs edəcəksən? Tutaq ki, Əli İnsanov, Fərhad Əliyev «dövlət çevrilişinə» cəhd etmişdi. Bəs, hansısa rayonun bələdiyyəsi? Ucdantutma hamını «dövlət çevrilişinə» görə həbs etmək və var-yoxunu əlindən almaq olmaz ki! Yaxın-uzaq nə deyər? Deməzlərmi ki, bu ölkədə vəzifədə oturanların hamısı «dövlət çevrilişinə» cəhd edirsə, bəs, dövləti qoruyanlar kimlərdir?\nƏn gözəl yollardan biridir «antirüşvət», xırda məmurların əlindəkini basıb almaq üçün düşünülmüş gözəl oyundur. Bir tərəfdən Dünya Bankının 1 milyardlıq qrantını sorursan, digər tərəfdənsə pullanmış və «gözəgörünməz» xırdaların tükünü yolursan.\nFikir vermisinizsə, tutulanlar arasında hətta orta səviyyəli məmur da yoxdur. On minlərlə rüşvət alan çinovnik Korrupsiyaya qarşı Mübarizə İdarəsinin əməkdaşlarının niyə «diqqətini çəkmir»?\nBaş prokuror Zakir Qaralov «rüşvətxorluğa qarşı mübarizə lazımı səviyyədə getmir» dedi bir neçə gün öncə. Əlbəttə, lazımı səviyyədə getmir! Hələ adını yaza bilməyən o qədər bələdiyyə sədrləri var ki, torpaq satışından sözün həqiqi mənasında bir neçə on milyonlar qazanıblar! Hələ 8 il öncə divara suvaq vurmaqla dolanan elə sədrlər var ki, indi İlham Əliyevin iqamətgahında çalışan briqada ilə danışıqlar aparırlar, özlərini eynisini tikdirmək üçün! Bəs, onların cinayətlə qazandıqlarını necə əllərindən alacaqlar?\nƏlbəttə, antikorrupsiya yoluyla. Türməyə göndərilənlər 300 manatla ailə saxlaya bilməyən və məcbur olub ayda bir dəfə 500 manatlıq rüşvət alan sıravi müfəttişlərdir. Amma ortada yeyib qıraqda gəzənləri həbs etmək yox, yalnız «şübhəli şəxs kimi» müvəqqəti saxlamaq» olar.\nMürvət Zeynalov kimi…


Azərbaycan karateçiləri Premyer Liqa turnirində iştirak edəcək » Azia.az\nAzərbaycanın karate üzrə böyüklərdən ibarət milli komandası 29 noyabr - 1 dekabr tarixlərində İspaniyanın paytaxtı Madriddə Karate1 Premyer Liqa turnirində iştirak edəcək.\nAzərbaycan Milli Karate Federasiyasından “Report”a verilən məlumata görə, yarışda 13 idmançı və kata komandası mübarizə aparacaq.\nKumite üzrə kişilərdən ibarət milli komandanın baş məşqçisi Bahəddin Kandaz və böyük məşqçilər Şahin Xudaverdiyev, Qurban Tağıyev və qadınlar milli komandasının baş məşqçisi Denis Morozovun rəhbərliyi altında yarışda Firdovsi Fərzəliyev (-60 kq), Rafiz Həsənov və Tural Ağalarzadə (-67 kq), Rafael Ağayev (-75 kq), Pənah Abdullayev və Turqut Həsənov (-84 kq), Asiman Qurbanlı və Şahin Atamov (+84 kq), eləcə də Nuranə Əliyeva (-50 kq), İlahə Qasımova (-55 kq), Fəridə Abiyeva (-61 kq), İrina Zaretska (-68 kq) və Fəridə Əliyeva (+68 kq) çıxış edəcək.\nRoman Heydərov (fərdi), həmçinin Tural Balcanlı, İsmayıl Quliyev və Rövşən Əliyev (komanda) isə baş məşqçi Vahid Ayvazovun rəhbərliyi ilə kata yarışlarına qatılacaqlar. Dünya Karate Federasiyasının (WKF) ən nüfuzlu liqa yarışının cari mövsümdəki son mərhələsini idarə edən referilər arasında beynəlxalq hakimlər Cahangir Babayev və Vüqar Kərimov da yer alıb.\nKarate1 Premyer Liqa turnirinin Madrid mərhələsində 89 ölkədən 737 karateçi yarışacaq. Nüfuzlu yarışda hər qələbəyə və medalların əyarına əsasən, idmançılar dünya reytinqi ilə yanaşı, olimpiya reytinq xalları da qazanırlar.\nMadeid mərhəlsində həmçinin ilin yekununa əsasən fərqlənən idmançılara "Grand Winners" mükafatlarına layiq görüləcəklər. Mükafatın təqdimatı isə 24-26 yanvar 2020-cil ildə Parisdə növbəti mövsümün ilk Premyer Liqa turnirində olacaq.\n2019-cu il mövsümünün nəticələrinə əsasən "Grand Winners" mükafatına namizədlər arasında məşhur Azərbaycan karateçiləri Rafael Ağayevlə (-75 kq) İrina Zaretska (-68 kq) da var.\nRafael Ağayev çempion oldu – VİDEO\nRafael Ağayevə Tokioda “Grand Winner” mükafatı verildi - Foto\nKarate üzrə milli komandamızın heyəti açıqlandı\nBöyüklər arasında Avropa çempionatı Latviyada keçiriləcək


Taqanroq Qırmızı Xaç cəmiyyətinin binası — Vikipediya\n47°13′02″ şm. e. 38°55′41″ ş. u.\nTaqanroq Qırmızı Xaç cəmiyyətinin binası\nrus. Дом общества «Красного Креста»\nTaqanroq Qırmızı Xaç cəmiyyətinin binası - Rostov vilayəti Taqanroq şəhəri ərazisində yerləşən bina. Trudolyubiya Taqanroq şəhəri Qreçeskaya küçəsi, ev 104 ünvanında yerləşir. Bina iki mərtəbədən ibarətdir. Taqanroq şəhəri tarixi əhəmiyyətli bina elan edilmişdir. Hazırda isə binada 2 saylı poliklina yerləşir.\n3 Binada yaşayan tanınmış şəxslər\nBinanın ünvanı: Taqanroq şəhəri, Qreçeskaya küçəsi, ev 104. Bina ХIХ əsrin əvvəllərində yunan sahibkarı Alesopulonun vəsaiti hesabına inşa edilmişdir.\n1817 – 1837-ci bina tacir Zaxarova mənsub olmuşdur. 1937 – 1887-cu illərdə isə bina Taqanroqlu tacir Adelaida Aleksopuloya məxsus olmuşdur. 1890 – 1898 illərdə binanın sahibi Maltiad Alesopulo olmuşdur. Aleksopulolar ailəsindən binanı Epominond Alafuzov almışdır.\n1880-ci ildə binada 5–ci qərb artilleriya briqadası yerləşmişdi.\nBinanın sahibi E. N. Alafuzov onu 1902-ci ildə Taqanroq şəhər Qırmızı Xaç cəmiyyətinə hədiyyə etmişdir. Qırmızı Xaç cəmiyyəti burada ambulatoriya və xəstəxana təşkil etmişdir. O, bu münaibətlə Müqəddəs Anna ordenini ikinci dərəcəsi ilə təltif edilmişdir. İctimai xəstəxana isə 14 may 1904-cü ildə təşkil edilmişdir. Epominond Alafuzov Taqanroq şəhər Qırmızı Xaç cəmiyyətinin təşkilatçısı olmuşdur. Cəmiyyətin ilk üzvləri qadınlar olmuşdular: Azov bankının nümayəndəsi Teodora Qeyman, Markova və s. Cəmiyyətin baş həkimi Vladimir Şimanovski olmuşdur.\nXX-əsrin 20-ci illərində binada mərkəzi poliklinika təşkil edilmişdir. Bir müddət sonra binanın şimal-şərq hisdəsin söykənən yeni korpus inşa edilmişdir.\nXX əsin ikinci yarısından burada 3 saylı şəhər poliklinikası yerləşirdi. 2003-cü ildən isə 2 saylı şəhər poliklinikası adlandırılmışdır. Hazırda həmdə Taqanroq şəhəri arxitektura abidəsi kimi qorunur.\nQırmızı Xaç cəmiyyətinin binası iki mərtəbədən ibarətdir. Bina kərpiçdən inşa edilmişdir. Klassizm stilinə malikdir. ХХ əsrin əvvələrində binanın bir hissəsinə 2 mərtəbəli kərpiç korpus artırılmışdır.\nBinada yaşayan tanınmış şəxslər[redaktə | əsas redaktə]\nTaqanroq şəhərinin fəxri vətəndaşı Maltiad Aleksopulo.\nHazırda bina tam təmir edilmişdir. Fasadı qırmızı rəngə boyanmış, kolonnalar isə ağ rəngdədir. Binanın həyətə açılan qapısı sökülmüşdür. Binada "№2 saylı şəhər poliklinikası" yerləşir.\nОлег Павлович Гаврюшкин По старой Греческой… — Таганрог: Лукоморье, 2003. — 514 с.\n↑ МБУЗ "Городская поликлиника №2" г. Таганрог\nMənbə — "https://az.wikipedia.org/w/index.php?title=Taqanroq_Qırmızı_Xaç_cəmiyyətinin_binası&oldid=4766468"\nBu səhifə sonuncu dəfə 3 iyun 2019 21:14 tarixində redaktə edilib.


"Neftçi" klubu AFFA-nın İntizam Komitəsinə müraciət edəcək - Report.az\n"Neftçi" klubu AFFA-nın İntizam Komitəsinə müraciət edəcək\n18 Aprel, 2016 13:20\nBakı. 18 aprel. REPORT.AZ/ "Neftçi" klubu "Qarabağ"la Azərbaycan Premyer Liqasının XXX tur matçında futbolçu Ruslan Qurbanova göstərilmiş sarı vərəqənin ləğvi xahişi ilə AFFA-nın İntizam Komitəsinə müraciət edəcək. Klubdan "Report"a verilən məlumata görə, artıq müvafiq görüntünü özündə əks etdirən sənədlər toplanılır.\nQeyd edək ki, komitənin iclası aprelin 19-da olacaq. Ruslan Qurbanov Azərbaycan Premyer Liqasının sarı vərəqə antirekordçusu (12 dəfə) olmaqla yanaşı, bombardirlər siyahısında ən çox - 10 qol vuran yerli futbolçudur.


Nazirlik dövlət qulluğu vəzifəsinə işçi axtarır » Reyting.az\nNazirlik dövlət qulluğu vəzifəsinə işçi axtarır - Müsahibə\nTarix: 19-02-2018 13:26 | Bölmə: Mədəniyyət\nAzərbaycanın Mədəniyyət və Turizm Nazirliyi vakant dövlət qulluğu vəzifələrinin tutulması ilə bağlı müsahibə elan edib.\nReyting.az nazirliyə istinadla xəbər verir ki, müsahibədə inzibati vəzifədə qulluq keçən və ixtisas dərəcəsinə malik olan Mədəniyyət və Turizm Nazirliyinin dövlət qulluqçuları iştirak edə bilərlər.\nMüsahibədə iştirak etmək üçün aşağıdakı sənədlər tələb olunur:\nMüsahibədə iştirak etmək üçün ərizələrin qəbulu 19 fevral 2018-cı il tarixdən 5 mart 2018-cı il tarixədək saat 09:00-dan 18:00-dək Mədəniyyət və Turizm Nazirliyi tərəfindən aparılır. Ərizələr şəxsən (bazar ertəsi – cümə günləri saat 09:00-dan 13:00-dək və 14:00‑dan 18:00-dək) və yaxud poçt vasitəsilə təqdim edilə bilər.\nMüsahibə zamanı müsahibədə iştirak edən dövlət qulluqçusunun bilik səviyyəsi, peşə hazırlığı, ümumi dünyagörüşü, barəsində müsahibə elan edilən vəzifə üçün zəruri olan şəxsi keyfiyyətləri yoxlanılmaqla müvafiq vəzifəyə uyğunluğu müəyyən edilir.\nMüsahibədə ixtisas dərəcəsi, attestasiyanın nəticələri, müvafiq vəzifənin tələblərinə uyğun olaraq təkrar hazırlıq keçirilməsi və ixtisasın artırılması da nəzərə alınır.\nMüsahibəyə dair ətraflı məlumat almaq üçün Mədəniyyət və Turizm Nazirliyinin İnsan resurslar şöbəsinə müraciət edilə bilər.\nStruktur bölmənin adı: Bərdə Regional Mədəniyyət və Turizm İdarəsi\nVakant vəzifə: baş məsləhətçi (Tərtər rayonu üzrə nümayəndə)\nİş yerinin ünvanı: Bərdə şəhəri, Heydər Əliyev prospekti 100\nRegional müəssisə və təşkilatların fəaliyyətinə nəzarətin həyata keçirilməsi, müəssisələrin fəaliyyətinin əlaqələndirilməsi;\nTabe müəssisələrdə işçilərin əmək intizamına nəzarət edilməsi;\nRegionda fəaliyyət göstərən mədəniyyət müəssisələrinin rəhbər və işçilərinin mükafatlandırılması, onlara intizam tənbehi tədbirlərinin tətbiqi istiqamətində idarə rəhbərinə təkliflərin verilməsi;\nTabe müəssisələrin fəaliyyətinə dair zəruri sənədlərin hazırlanması;\nTabe mədəniyyət müəssisələrinin fəaliyyətinə dair müxtəlif sorğuların hazırlanması;\nİdarənin rəhbərliyinə sahə üzrə region müəssisələrinin fəaliyyətinin təkmilləşdirilməsinə dair təkliflərin hazırlanması;\nRegional mədəniyyət müəssisələrinin maddi-texniki vəziyyəti və onların əmlak və avadanlığı barədə məlumatların toplanması və təhlil edilməsi və.s\nTəhsil: humanitar və sosial, mədəniyyət və incəsənət, iqtisadiyyat və idarəetmə ixtisasları qrupu, Azərbaycan dili və ədəbiyyatı müəllimliyi, dil və ədəbiyyat müəllimliyi (dillər üzrə), xarici dil müəllimliyi (dillər üzrə), musiqi müəllimliyi, tarix müəllimliyi, tarix və coğrafiya müəllimliyi, təsviri incəsənət müəllimliyi, turizm və otelçilik ixtisası üzrə ali təhsil.\nİş stajı: 1 il;\nKompyuter: MS Windows, MS Office, Internet və s. (orta-yüksək səviyyədə)\nXarici dil: Xarici dil bilikləri: rus dili (B1 səviyyəsində), ingilis dili (B1 səviyyəsində).скачать dle 10.5фильмы бесплатно


tatsuro yamashita - Sözaltı Sözlük\n1. 1953-cü il təvəllüdlü yaponiyalı musiqiçi. onu bəzən Pop musiqinin sub-janrlarından biri hesab edilən city pop janrının kralı adlandırırlar. Bundan əlavə, rock, soul, r&b janrlarında da ifa edir.\nMusiqiçinin yaradıcılığı ilə ilk dəfə Magic Ways\nmahnısını dinləyərək tanış oldum. Bəyəndiyim digər mahnılarına aşağıdakıları misal göstərə bilərəm:\n(bu Ən gözəl mahnılarından biridir mənə görə)\nSənətçinin həyat yoldaşı Mariya Takeuchi də kifayət qədər populyardır. City pop deyəndə ağla ilk gələn mahnılardan biri yəqin ki, budur:\n15.09.2020 02:19, luna


Ərtoğrol Cavidin anadan olmasının 100 illiyi qeyd edilib - AZƏRTAC – Azərbaycan Dövlət İnformasiya Agentliyi\nAMEA-dan AZƏRTAC-a bildirilib ki, tədbirdə muzeyin direktoru, filologiya üzrə elmlər doktoru Gülbəniz Babaxanlı çıxış edərək Ərtoğrol Cavidin həyat yolundan, zəngin yaradıcılıq fəaliyyətindən danışıb. Bildirib ki, Ərtoğrol Cavid musiqişünas, rəssam və tədqiqatçı kimi zəngin irs yaradıb. O, Azərbaycan Pedaqoji İnstitutunun məzunu olduqdan sonra musiqi təhsilini Azərbaycan Dövlət Konservatoriyasında dahi bəstəkar Üzeyir Hacıbəylinin sinfində davam etdirib, eyni zamanda, konservatoriyanın nəzdindəki musiqi məktəbində dərs deyib, gənc tədqiqatçı kimi musiqi folkloru nümunələrinin toplanması və tədqiqində iştirak edib.\nDirektor qeyd edib ki, Hüseyn Cavidin ev-muzeyində Ərtoğrol Cavidin şəxsi arxivi qorunub saxlanılır. Həmin arxivdə bu il ədibin 100 illik yubileyi münasibətilə muzeyin əməkdaşları araşdırma və tədqiqatlarını davam etdiriblər. Nəticədə “Ərtoğrol Cavidin musiqi əsərləri”, “Ərtoğrol Cavidin məqalələr toplusu” adlı yeni nəşrlər ərsəyə gəlib.\nG.Babaxanlı yubileydən öncəki illərdə də muzey tərəfindən “Azərbaycanın qeyri-maddi mədəniyyət abidələri və Ərtoğrol Cavid” çoxcildliyinin, “Balamın məktəbi” dərsliyi və Ərtoğrol Cavid”, “Ərtoğrol Cavidin nota köçürdüyü xalq mahnıları” və “Ərtoğrol Cavidin yarımçıq qalmış əsərləri” nəşrlərinin çap olunduğunu bildirib.\nAZERTAG.AZ :Ərtoğrol Cavidin anadan olmasının 100 illiyi qeyd edilib


Bu dadlı şirə 1 həftədə damarları təmizləyəcək və ürək xəstəliyinin qarşısını alacaq! - QAZETA.INFO - İctimai-Siyasi Onlayn Qəzet\nBu dadlı şirə 1 həftədə damarları təmizləyəcək və ürək xəstəliyinin qarşısını alacaq!\n02.10.2016 5887 0.0 0\nSaqlamHeyat.az xarici mətbuata istinadən xəbər verir ki, nar şirəsinin tərkibi müxtəlif faydalı maddələrlə olduqca zəngindir. Burada С, В1, В2, А, Е, РР, orqanik turşular, aminturşuları və s. kimi xeyirli maddələr var.\nNar şirəsindən hipertoniya xəstəliyində, eləcə də ürək ağrılarında istifadə olunur. Nar şərbəti döş ağrıları zamanı öskürək dərmanı kimi də qəbul etmək olar. Xalq təbabətində nar şirəsindən yel xəstəliyində sürtmə dərmanı kimi işlədilir. Nar ağacının kökünü qurudaraq toz halına salıb, onu əzvayla bərabər miqdarda qarışdırırlar, sonra çıxıqlarda, əziklərdə təpitmə şəklində ağrıkəsici kimi işlədirlər.\nNar qabıqlarını və çiçəklərini çay kimi dəmləyib, boğaz ağrılarında, angina, diş ətinin iltihabı xəstəlikləri zamanı antiseptik qarqara dərmanı kimi istifadə edirlər.\nNarın başqa bilmədiyimiz faydaları...\n- Nar qızdırmanı, yorğunluğu aradan qaldırır, bədənə enerji verir, ürəyi, mədəni və diş ətini qüvvətləndirir. Mədə iltihabı və ağız yarası üçün faydalıdır, immunitet sistemini gücləndirir, orqanizmi xərçəng xəstəliyindən qoruyur. Nar təzyiqi aşağı salır, damar sərtliyinin qarşısını alır. Bu xüsusiyyətlərinə görə nar ürək-damar xəstəliklərinə qarşı ən yaxşı qoruyucu vasitə hesab olunur. Nar dəri üçün də faydalıdır.\n- Hər gün nar suyu içmək insanın bel nayihəsindəki yağların əriməsinə səbəb olur.


Gözəl İslam - Qüslü gecikdirmək\nQüsl, Heyz, Dəstəmaz, Namaz / Qüsl 558\nSual: İşanı qıldıqdan sonra cünub olan nə vaxta qədər cünub qalsa, günah olmaz?\nİşa namazını qıldıqdan sonra cünub olanın sübh namazına qədər qüslünü gecikdirməsi caiz olsa da, dərhal yuyunması, əlbəttə, çox yaxşı olar. İmam Qəzali həzrətləri “Cünub olub qüsl almadan bir namaz vaxtını keçirənə atəşdən köynək geydiriləcək” buyurur. Namaz qılan və qılmayan hər kəs bir namaz vaxtını cünub keçirsə, çox əzab görər. Məsələn, zöhr azanından sonra cünub olanın zöhr namazını qılmamışsa, əsrin vaxtına zöhrü qılacaq qədər zaman qalınca qüsl alması fərz olar. Fərzi etmək çox savab, etməmək böyük bir günahdır. Hədisi-şəriflərdə buyurulur:\n“Cünub olunca tez qüsl alınmalıdır! Çünki kiramən-katibin mələkləri cünub gəzəndən inciyir”. [“Ey oğul” elmihalı]\n“Canlı rəsmi, it və cünub olan otağa rəhmət mələkləri girməz”. [Nəsai]\n“Cünuba, sərxoşa rəhmət mələyi yaxınlaşmaz”. [Bəzzar]\n“Qüsl almaq üçün qalxana üzərindəki tük sayı qədər savab verilər, o qədər günahı bağışlanar, Cənnətdəki dərəcəsi yüksələr. Qüslü üçün ona veriləcək savab dünyada olan hər şeydən daha xeyirli olar. Allahu təala mələklərinə "Baxın bu qulum gecə ərinmədən qalxıb əmrimə uymaq üçün qüsl alır. Şahid olun ki, bunun günahlarını əfv və məğfirət etdim" buyurar”. [Qünyə]\nQüslü tərk edən\nSual: Qüslü tərk edən dindən çıxarmı?\nQüslü tərk edən dindən çıxmasa da, böyük günah işləmiş olar. Cünub gəzən namaz qıla bilməz. Namaz qılmamaq insanı küfrə sürüyən böyük günahlardandır. Belə bir adamın da imanını itirməsi çox asandır. Buna görə qüslü gecikdirmək olmaz! Hədisi-şərifdə buyurulur:\n“Allahu təala buyurur ki: Bu üç şeyə davam edən həqiqi dostumdur. Bunları tərk edən də həqiqi düşmənimdir. Bu üç şey namaz, oruc və cənabətdən qüsldür”. [Beyhəki]\nAllahu təalanın “düşmənim” dediyi və rəhmət mələklərinin uzaq durduğu bir adamın evində hüzur, bərəkət deyə bir şey qalarmı?\nGənclər və qüsl\nSual: Səhər ihtilam olaraq qalxdığımda qüsl almağım lazım gəlir. Lakin məktəbə gecikməmək üçün qüslü namaz vaxtları keçsə də, məktəbdən gəldikdən sonra almağım mümkündürmü?\nİki dəqiqədə qüsl almaq mümkündür. Namaz vaxtlarını cünub keçirmək haramdır. Namaz qılmamaq da ayrıca haramdır. Çiftə haram işləmək daha böyük günahdır.\nSual: Anamla atam mənim tez-tez duş qəbul etməyimə mane olurlar. Cünub gəzirəm. Cünub ölən kafir kimi ölər?\nCünub gəzmək böyük günah olsa da, cünub gəzərək günah işləyənə kafir deyilməz. Namaz qılmamaq çox böyük günahdır. Cünub gəzən namaz da qıla bilməz. Uyğun bir şəkildə yuyunmağınızın lazım olduğunu bildirməlisiniz.\nSual: Səhər günəş çıxanda heyzi bitən qadın zöhr namazına qədər qüslü gecikdirə bilərmi?\nHeyzi bitən qadın cünub olar. Zöhr namazını vaxtında qılacaq qədər qüslü gecikdirməsi caiz olar. Lakin ilk fürsətdə qüsl alması yaxşı olar. Çünki bir hədisi-şərif tərcüməsi belədir:\n“Cünub olunca tez qüsl alın. Çünki kiramən-katibin mələkləri cünub gəzən adamdan inciyir”. [“Ey oğul” elmihalı]\nCünub ikən ölmək\nSual: “Cünub ikən ölən kafir kimi ölər” deyilir. Belə bir şey vardırmı?\nXeyr, elə bir şey yoxdur. Əshabi-kiramdan Hənzələ həzrətləri qüsl almağa vaxt tapa bilmədiyi üçün, Uhud döyüşündə cünub olaraq şəhid olmuş, mələklər yumuşdu. Buna görə “Qasilül-məlaikə” adı ilə şərəflənmişdi.Mələklərin yuduğu, qüsl aldırdığı şəxs deməkdir.


Məleykə Abbaszadə “Yüksəliş” müsabiqəsinin qalibi ilə görüşüb\n24.11.2021 14:54 66 baxış\n“Yüksəliş” müsabiqəsinin mentorluq proqramı çərçivəsində müsabiqənin idarəçi rəhbərləri və qalibləri arasında görüşlər davam edir. Dövlət İmtahan Mərkəzinin Direktorlar Şurasının sədri Məleykə Abbaszadə “Yüksəliş” müsabiqəsinin qaliblərindən biri olan Orxan Zakirovla görüşüb.\nM.Abbaszadə intellektual və idarəçilik bacarıqları yüksək olan şəxslərin müəyyən edilməsində, eləcə də ölkəmizdə kadr ehtiyatı bankının formalaşmasında “Yüksəliş” müsabiqəsinin yaratdığı imkanları qeyd edib.\nSədr fərdi inkişaf proqramı çərçivəsində Orxan Zakirovla əməkdaşlıq edəcəyini, onunla öz təcrübə və biliklərini bölüşəcəyini və gələcək idarəçi rəhbər kimi potensialının daha da inkişaf etdirilməsi üçün köməklik göstərəcəyini bildirib.\nOrxan Zakirov müsabiqənin bu mərhələsində təcrübə qazanmaq imkanı və qarşılıqlı əməkdaşlığın onun karyerasının inkişafı üçün faydalı olacağından əminliyini ifadə edib.\n“Yüksəliş” müsabiqəsi 21-51 yaş aralığında, 2 illik idarəçilik təcrübəsi olan, ali təhsilli Azərbaycan Respublikasının vətəndaşlarını əhatə edir. Müsabiqə 5 mərhələdən - qeydiyyat, onlayn seçim, əyani, yarımfinal və finaldan ibarətdir. Müsabiqədə ümumilikdə 11 min 760 nəfər qeydiyyatdan keçib. Onlardan 9 min 775 nəfəri müsabiqəyə qəbul edilib.


GünAz TV: Avropa İttifaqı (Aİ) və Böyük Britaniya nümayəndələri danışıqlar nəticəsində “Brexit” üzrə razılıq əldə ediblər.\nBu barədə "Report" “Reuters”ə istinadən xəbər verir.\nAvropa Komissiyasının rəhbəri Jan-Klod Yunker Böyük Britaniyanın Aİ-dən çıxışı üzrə razılıq əldə olunduğunu təsdiqləyib.\n“Bu, Aİ və Britaniya üçün ədalətli, balanslı razılaşmadır və həll yolu axtarışına sadiq qaldığımızı sübut edir”, – Yunker “Twitter” səhifəsində yazıb.\nO bildirib ki, Aİ sammitdə bu sazişi təsdiqləməyi tövsiyə edib.


Akif Çovdarov kimləri hədələyir... - Azinforum.az İnformasiya Portalı\nAna səhifə / Araşdırma / Akif Çovdarov kimləri hədələyir…\nAkif Çovdarov kimləri hədələyir…\nEkspertlər onun ad çəkməyəcəyini deyir, amma…\nFəaliyyəti ləğv edilmiş MTN-in generalı Akif Çovdarovun məhkəməsi hər gün bir-birindən ilginc epizod və replikalarla yadda qalır. A.Çovdarovun tez-tez qəzəblənməsi, and içməsi və bəzi zərərçəkənlərlə bağlı hədsiz emosionallıq göstərməsi medianın diqqətindən qaçmır. Bundan başqa, generalın zaman-zaman verdiyi hədə xarakterli açıqlamaları da yaddan çıxarmayaq. Çovdarov məhkəmədə çox şeylər bildiyinin anonsunu verərək, onu demədiyini də xüsusilə vurğulayır.\nBəzi məqamları xatırladaq. A.Çovdarov sentyabr ayında məhkəmədə demişdi ki, “mən büdcədən ayrılan pulları mənimsəməmişəm, onlar agentura şəbəkəsinə sərf olunan pullardır. Əgər mən bu mövzuya danışmağa başlasam, onda Azərbaycanda biabırçı vəziyyət yaranacaq. Mənə qarşı ittiham aktında göstərilən bütün pullar 2013-2015-ci illərdə agentura şəbəkəsinə xərclənib”.\nA.Çovdarov həmin vaxt demişdi ki, əgər ifadə verməyə başlayacaqsa, onda bununla xüsusi xidmət orqanlarının bütün kəşfiyyat və əks-kəşfiyyat fəaliyyəti ifşa ediləcək.\nBir neçə gün əvvəlki məhkəmədə isə Çovdarov eyni tonda danışıb. Amma bu dəfə daha maraqlı mesajlar verib. Sitata diqqət edək: “Bundan əvvəlki iclasda mən müstəntiq Emil Qəhrəmanovun epizodlardan birini cinayət işinə daxil etməməsi üçün məndən 100 min manat istəməsini demişdim. Bu söhbət vəkilimin iştirakı ilə olub, amma bir məsələ var. Mənim heç vaxt sıravi əməkdaşlarla işim olmayıb. Təbii ki, idarə rəisi Əhmədovun xəbəri olmasaydı, müstəntiq mənimlə bu barədə danışmazdı. Sadəcə olaraq, istədim ki, bunu biləsiniz. Onsuz da onların hamısı gəlib burada ifadə verəcəklər. Onlar burada olanda mən hər şeyi açıb deyəcəyəm. Kimin əsl rüşvətxor, korrupsioner olduğunu hamı biləcək”.\nGördüyünüz kimi, MTN generalı hər fürsətdə özünü sığortalamağa çalışır və məlumatlı olduğunu xatırladır. Ekspertlər isə deyir ki, A.Çovdarovun işində ifadə verən əksər zərərçəkənlər dələduzluqda ittiham olunanlardır. Necə deyərlər, su teştisi su yolunda qırılıb. MTN-çilər isə əsasən “çəkinəcək işi olan” iş adamlarını hədəfləyiblər. İndiki məqamda isə A.Çovdarovu daha çox qıcıqlandıran məqam onun üzünə qoyulan şəxslərdir. Məsələn, dələduz bələdiyyə sədri və ya iş adamı ona qarşı ifadə verəndə həbsdəki MTN generalının əsəbləri dözmür.\nMəhkəmədə iştirak edənlər deyirlər ki, A.Çovdarov onun qarşısına daha ciddi personaların çıxarılmasını istəyir. O, sanki “öz ranqına” yaraşmayan zərərçəkənləri qarşısında görəndə əsəbləşir. Amma müşahidələr onu göstərir ki, MTN generalının ad çəkəcəyi gözlənilən deyil. Məsələn, onun sabiq şefi Eldar Mahmudovla bağlı heç bir söz deməyəcəyi dəqiqdir. Ekspertlər buna səbəb kimi onun daşıdığı general mundirinin, eləcə də susqun razılığın rol oynadığını düşünür. Rütbə A.Çovdarova əlavə bir qürur verir ki, bu da onun susqunluğunu təmin edir. (Musavat.com)\nÖncəki Prezident İlham Əliyevdən Ruhaniyə məktub: “Bundan sonra da birgə səylər göstərəcəyik”\nNövbəti İranla Azərbaycan milli valyuta ilə ticarət edə bilər


Gürcüstan Prezidenti Qəbələdə - YENİLƏNDİ\n13 Fevral 2014 14:37\nAli qonaq Qəbələdəki bir sıra istehsal və emal müəssisələri, turizm obyektləri ilə tanış olacaq.Georgi Marqvelaşvili Qəbələ konserv zavodunda istehsal prosesi ilə tanış olub.\nG. Marqvelaşvili istehsal prosesini yaxından izləyib, meyvə qəbulu bölməsinə baxıb və hazır məhsulu şüşə qablara dolduran avtomatlaşdırılmış "Tetra Pak" xəttində işin gedişi ilə tanış olub.\nSonda qonaq müəssisədə istehsal edilən məhsulların dadına baxıb.Gürcüstan Prezidenti Qəbələdə yeni inşa edilmiş Heydər Əliyev Konqres Mərkəzi ilə yaxından tanış olub.\nPrezident binanın ikinci mərtəbəsində yerləşən çoxfunksiyalı 1200 yerlik konfrans zalı ilə tanış olarkən məlumat verilib ki, burada 92 kvadratmetrlik səhnə, VİP və mühafizə otaqları, incəsənət ustaları və media işçiləri üçün otaqlar, geniş foye yerləşir. Konfrans zalı qısa müddətə başqa məqsədlər-konsert, iclas üçün kresloların aşağı enməsi ilə müstəvi halına keçə bilir. Zalın səhnə hissəsi qalxıb-enən platforma üzərində quraşdırılıb. Burada sinxron tərcümə üçün xüsusi avadanlıqla təchiz olunan 6 tərcüməçi kabinəsi, habelə müşahidə və zalın avtomatik idarəetmə məntəqəsi vardır. Konfrans zalında mükəmməl səsləndirmə sistemi quraşdırılıb ki, bu da tədbirin təyinatından asılı olaraq səsləndirməni həm konfranslar, həm də konsert-əyləncə tədbirləri üçün tənzimləməyə imkan verir. Binada 18 metrlik eskalator və liftlər quraşdırılıb.


Azərbaycan millisi meydana çıxır\n2021, 27 Sentyabr, Bazar ertəsi, Bakı vaxtı 00:21\nFutzal üzrə dünya çempionatı seçmə mərhələsinin oyunları davam edir.\nAzərbaycan millisi dekabrın 11-də Belarusla qarşılaşır.\nOyun Bakı vaxtı ilə saat 20:30-da başlayır.\nQeyd edək ki, Azərbaycan millisi ilk görüşdə İsveç yığmasını 8:2 hesabı ilə məğlub edib.\nTurnir cədvəlinə Azərbaycan başçılıq edir, ondan sonra isə eyni xalla Belarus gəlir.\nYarış Xorvatiyada keçirilir.


İki metrlik gürzə ilanını öldürən Ucar sakini:”İlanı yaba ilə örüşdə yox ,öz həyətimdə öldürmüşəm” » BolgeXeber.Com -Bölgələrdən xəbəriniz olsun!\nBolgeXeber.Com » Gündəm » İki metrlik gürzə ilanını öldürən Ucar sakini:”İlanı yaba ilə örüşdə yox ,öz həyətimdə öldürmüşəm”\nİki metrlik gürzə ilanını öldürən Ucar sakini:”İlanı yaba ilə örüşdə yox ,öz həyətimdə öldürmüşəm”\nDünən ölkə mətbuatında Ucar rayonunun Yuxarı Şilyan kəndinin sakinlərinin Küdürü adlanan ərazidə böyük gürzə ilanı öldürülməsi haqda məlumat yayılıb.\nMəlumatda deyilirdi ki , öldürülən ilanın uzunluğu təxminən iki metr olub:\n“Küdürüdə (quraq ərazi) gürzə ilanlarının bir neçə növü yaşayır. Sovetlər dönəmində bu ərazi ilantutanların sevimli məkanı olub.\nQeyd edək ki, gürzə ilanları əsasən, dovşan balaları və müxtəlif gəmiricilərlə qidalanır”.\nBolgexeber.com gürzəni öldürən Ucar rayonunun Yuxarı Şilyan kəndinin sakini Fətəliyev Ağamirlə əlaqə saxlayıb. Ağamir Fətəliyev müxbirimizə açıqlamasında bildirib ki,hadisə heç də tam yayılan məlumat kimi baş verməyib:\n“Düzdür, həqiqətən gürzə ilanı öldürülüb və ilanı mən öldürmüşəm. Amma ilanı yayılan məlumat kimi heç də örüşdə yox,öz evimin həyətində, gürzə evimə girmək istərkən yaba ilə ,o ailəmə xətər yetirə biləcəyinə görə öldürmüşəm”.


Siyasət 29 İyul 2013 16:18 (UTC+04:00)\nArtıq İranın yeni Prezidenti Həsən Ruhaninin andiçmə mərasiminin keçirilməsinə və idarəetməyə başlamasına sayılı günlər qalıb. İslam İnqilabından sonra ilk dəfədir ki, İranda keçiriləcək andiçmə mərasimində dünyanın müxtəlif ölkələrindən yüksək vəzifəli şəxslər, o cümlədən bir neçə ölkənin prezidenti iştirak edəcək.\nYerli KİV-lərin məlumatına görə, İran Xarici İşlər Nazirliyi dünya ölkələrinin başçılarına cari ilin avqust ayının 4-də keçiriləcək andiçmə mərasimində iştirak etmək üçün dəvətnamələr göndərib. İndiyədək bu ölkədə keçirilən andiçmə mərasimlərində əcnəbi qonaqlar kimi yalnız Tehranda yerləşən xarici diplomatik korpusların rəhbərləri iştirak edibsə, bu dəfə 40-dan çox ölkədən yüksək vəzifəli şəxslər, 10 ölkənin prezidenti, 5 ölkənin parlament rəhbəri andiçmə mərasiminə dəvəti qəbul edib və iştirak edəcəklərini açıqlayıblar.\nCari ilin iyun ayının 14-də Həsən Ruhaninin İranın yeni Prezidenti seçilməsi bu ölkənin müxtəlif şəhərlərində əhalini sevindirdi və sakinlər küçələrə axışaraq öz sevinclərini bütün dünyaya nümayiş etdirdilər. Həmçinin, regionda və beynəlxalq aləmdə bir sıra ölkələrin rəhbərləri İran xalqının bu seçimini alqışladılar.\nDünya ölkələrinin rəhbərlərinin Ruhaninin andiçmə mərasimində iştirak etməkdə maraqlı olması onu göstərir ki, onlar Ruhaninin İranın xarici siyasətində gərginliyi azaltmaq və İran ilə Qərb ölkələri arasında nüvə proqramı üzrə yarana biləcək qarşıdurmanın qarşısını almaqda səylərini dəstəkləyirlər.\nDünya və regionun bir çox ölkələri İranın nüvə proqramı ilə bağlı problemin dinc yolla həll olunmayacağı təqdirdə, Tehran və Qərb ölkələri arasında yarana biləcək gərginlik və qarşıdumadan narahatdırlar. Xüsusilə, İrana yaxın qonşu dövlətlər və region ölkələri İranı özlərinə rəqib bilsələr də, bölgədə yeni hərbi qarşıdurmanın olması onların da milli mənafeyinə uyğun deyil. Elə bu səbəbdən Ruhaninin Qərb ölkələri ilə gərginliyi azaldacağı ilə bağlı vədləri İranın nüvə proqramının qarşıdurma yarada biləcək dairədən çıxmasına ümidləri artırıb.\nSon illər ərzində Əhmədinejad hökumətinin xarici siyasətdə atdığı addımlar BMT Təhlükəsizlik Şurasında üzv ölkələrin İrana qarşı koalisiyasını möhkəmləndirdi, bundan başqa, ABŞ və Qərb ölkələri tərəfindən tətbiq olunmuş sanksiyalar nəticəsində İran daxilində xalqın yaşayışı çətinləşdi və ölkənin iqtisadi vəziyyəti bərbad vəziyyətə düşdü.\nRuhaninin hələ dövlət idarəetmə kürsüsündə oturmamasına baxmayaraq, indiyədək verdiyi vədlər andiçmə mərasimində iştirak edəcək liderlərin İran xalqının bu seçiminə sevinməsi və mərasimdə öz iştirakları ilə Ruhaniyə dostluq və əməkdaşlıq əllərini uzatmasına səbəb olub. Bununla da Ruhani hökuməti İranın xarici siyasətində yaranan bu imkandan istifadə edərək ona tərəf uzadılmış əlləri sıxmaqla ölkəsinin çiçəklənməsinə zəmin yarada bilər.


Bir sualdan Ginnesin rekordlar kitabınadək » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nAzərTAc yazır ki, məzəli zarafatdan yaranan maraqlı bir sual meydana çıxmışdır. Avropada hansı quş daha sürətlə uçur: qızılı cüllüt və ya şotland tetra quşu?\nO zamanlar belə məlumatları özündə saxlayan kitablar yox idi. Buna görə də həmin mübahisədə iştirak edən ser Hyu Biver qeyri-standart rekordlar və yarışmalar barədə məlumatlar əldə etməklə kitab tərtib etməyə qərar verir. İdeyanı həyata keçirmək məqsədi ilə o, 1954-cü ildə kitabın nəşri üçün “Guinness World Records Limited” adlı xüsusi agentlik yaradır. Kitabçanın hazırlanmasını isə əkiz qardaşlar Norris və Rossa Makuirterlərə həvalə edir.\nAzərbaycan Milli Elmlər Akademiyasından AzərTAc-a bildirmişlər ki, 1954-cü ilin avqustunda soraq kitabının ilk variantı hazırlanmış və 1000 nüsxə pulsuz paylanmışdır. Bu kitab ser Hyunun ailəsi, qədim nəslin şərəfinə “Ginnes” adlandırılır. Lakin nəşrlərin sonrakı buraxılışları Ginnesin rekordlar kitabı adlandırılmağa başlanmışdır. O vaxtdan bu soraq kitabçasında il ərzində təbiətdə və cəmiyyətdə baş verən görkəmli nailiyyətlər, unikal və gülünc hadisələr haqqında informasiyalar toplanır.\n1955-ci il avqustun 27-də isə 197 səhifəlik kitab pulla satılmağa başlanmış və Milad bayramı ərəfəsində İngiltərədə ən çox satılan kitablar siyahısında ön sıralarda yer almışdır. 1956-cı ildə rekordlar kitabı ABŞ-da 70 min nüsxə ilə satışa çıxarılmışdır.\n1995-ci ildə kitabın konsepsiyası dəyişmiş, yalnız mətndən ibarət olan kitab şəkilli alboma çevrilmişdir. Albomun özü də rekorda imza atmışdır.\nHazırda Ginnesin rekordlar kitabı 100 milyon tirajla 40 dildə çap olunur.\n2 sentyabr 2012 22:14\n30 avqust 2012 23:49\nmelumativiza gore Thanksss ... <3\n26 avqust 2012 23:09\n26 avqust 2012 20:23\n26 avqust 2012 20:21\n26 avqust 2012 20:08\n26 avqust 2012 19:48\n26 avqust 2012 19:44\n26 avqust 2012 19:24\n26 avqust 2012 19:11\n26 avqust 2012 18:59\n26 avqust 2012 18:35\n26 avqust 2012 18:20


Blackjack, hər hansı bir kart oyun kimi - natamam informasiya bir oyun. Siz hətta əgər dəqiq Növbəti kart düşəcək nə proqnozlaşdırmaq mümkün deyil, çünki təcrübəli və ya hətta professional kart oyunçu, hər zaman qazanmaq üçün idarə etmək mümkün deyil. bir çox onilliklər üçün, uğur üçün ən mühüm şərt kartları saymaq imkanı hesab edilmişdir. Amma casino xüsusi mürəkkəb qaydaları və oyun heç bir göyərtə məşğul başladı, lakin bir neçə - adətən altı səkkiz.\nO idi və meraklıları yüngül rəhbərləri ilə xilasetmə gəlmişəm. Four Amerika riyaziyyatçısı Roger Baldwin, Uilbert Kenti, Herbert Meyzel və Dzheyms Makdermott, bugünkü standartlara kompüter ilə ibtidai istifadə edərək, XX əsrin ortalarında əllinci illər Aberdeen hərbi xidmətdə olub bütün variantları weighed və oyun blackjack əsas strategiya qurmaq. onların iş nəticəsində "Journal Amerika Statistika Assosiasiyasının" jurnalının ilk məqalə idi, o 1957-ci ildə o, ayrı-ayrı kiçik kitab var, 1956-cı ildə çıxdı və "optimal strategiya blackjack" adlanırdı.\nBu strategiya blackjack inqilab istehsal. istifadə etmək tənbəl deyil hər kəs, bir minimum həqir 0,5% və ya daha az ev kənar azalıb. Blackjack çox sərfəli oldu pulsuz. Əsas blackjack strategiya belə məşhur və bu oyun hər hansı bir dərslik qeyd olunur Odur ki.\nƏsas strategiya blackjack oyunçu mütləq almaq üçün bir vəziyyətdə, bir şey ilə gəlmək bilməz olduğunu göstərir. Əlbəttə ki, sizin "xoşbəxt" vərdişləri və ya öz oyun strategiya ola bilər, lakin əsas strategiya optimal həllər ağılsız olardı verir ki, inkar etmək. Bu online casino oynayan zaman qondarma "sonsuz göyərtə" istifadə edir və yalnız faydasız kart almaq, çünki əsas strategiyası istifadə etmək xüsusilə vacibdir. Plus Internet bir əsas blackjack strategiya istifadə edərək, oyun özünü Orient bir proqram tapa bilər. Ən azı, siz həmişə ekranda variantları masa edə bilərsiniz və lazım olduğu kimi ona baxmaq. online oynayan Bundan əlavə siz pul bonuslar almaq və oyun müddəti artırmaq və qazanmaq şansınızı artırmaq üçün istifadə edə bilərsiniz.\nvideo poker ilə yanaşı, blackjack fakt, təsdiq edə bilər qədər yaxşı oyun deyil Don Dzhonson, 2011-ci ildə yarım il Atlantic City daha çox $ 15 milyon qazandı. Doğrudur, o hər kəs ödəyə bilər böyük bahis edir, lakin buna baxmayaraq, fakt faktlığında qalır. Bundan əlavə, blackjack güc və klassik poker kimi emosiyaların bir təmkin tələb etmir, bu sadə bir oyun daha dinamik edir. Və əsas strategiyası istifadə yalnız yüngül, həm də daha sərfəli edir.\nAs hazırda neft ticarət? neftin qiyməti xarici valyuta bazarına təsir kimi?


Üç ölüm dozasından artıq şüa qəbul etsə də sağ qalan Yefim Slavski- SSRİ dövrünün maraqlı hadisələri » Ovqat.com\nOnun işinə heç kim kölgə sala bilməyib, nə Stalin, nə Xruşşov, nə Brejnev, nə də sonrakı sovet liderləri. Əksinə, 30 il nazir postunu tutan Yefim Slavski bu illər ərzində SSRİ rəhbərləri tərəfindən ən yüksək mükafatlarla təltif olunub. O, SSRİ tarixində 3 dəfə Sosialist Əməyi Qəhrəmanı alan 16 nəfərdən, 10 dəfə “Lenin” ordeni alan 3 nəfərdən biri olub.\nÇoxları Yefim Slavskini əvəzolunmaz “Atom naziri” adlandırıb. O, 1957-cü ildən 1986-cı ilə qədər SSRİ orta maşınqayırma naziri vəzifəsində işləyib. Bu nazirlik nüvə sənayesinin idarə edilməsi, nüvə başlıqlarının istehsalının təmin edilməsi funksiyasını daşıyıb. Nazirlik tam məxfi şəraitdə fəaliyyət göstərib. Yəqin elə bu səbəbdən də nazirlik qeyri-rəsmi adlara malik olub: “Dövlət içində dövlət”, “SSRİ-nin 16-cı respublikası”.\nYefim Slavski 1898-ci ildə Ukraynada, Makeyevka şəhərində anadan olub. Uşaqlıq illərindən imkanlı fermerlərin təsərrüfatlarında çobanlıq edib. Natamam orta təhsil aldıqdan sonra o, zavodda sıravi fəhlə kimi işə düzəlib.\nSlavski 1917-ci il inqilabından sonra bolşevik partiyasına üzv olub. Vətəndaş müharibəsi başlananda ordu sıralarına keçib. 1928-ci ilə qədər orduda xidmət edib. Nümunəvi xidmətinə görə Semyon Budyonıdan adı üstünə həkk olunmuş qılıncla mükafatlandırıb.\nAmma Yefim Slavski gələcəyini hərb sahəsinə bağlamayıb. O, ordudan tərxis olduqdan sonra Moskva Qızıl və Əlvan Metallar İnstitutunda ali təhsil alıb. İnstitutu bitirdikdən sonra ayrı-ayrı zavodlarda işləyən Slavski savadlı və bacarıqlı mütəxəssis kimi tanınıb. 1939-cu ildə o, Dnepropetrovsk Alüminium Zavoduna direktor təyin edilib. Sovet-alman müharibəsi başlananda zavod Sverdlovskiyə köçürülüb. Təxliyə işləri məhz Slavskinin rəhbərliyi ilə aparılıb. Sverdlovskdə Slavski böyük istehsalat uğuruna imza ataraq dövlətə 20 min ton əvəzinə 75 min ton alüminium təhvil verib.\n1945-ci ildə Stalinin təşəbbüsü ilə Slavski SSRİ əlvan metallar komissarının (nazirinin) müavini vəzifəsinə təyinat alıb. Bu vəzifədə bir il işlədikdən sonra onu SSRİ Nazirlər Soveti yanında Birinci İdarənin rəis müavini təyin ediblər. Bu idarə atom layihələrini həyata keçirib. SSRİ Orta Maşınqayırma nazirliyi də sonralar məhz bu idarənin bazasında yaradılıb.\n1949-cu ildə atom bombasının hazırlanmasına görə Yefim Slavski Boris Vannikov, İqor Kurçatov, Yuli Xaritonıla birlikdə Sosialist Əməyi qəhrəmanı adına layiq görülüb.\n1957-ci ildə SSRİ orta maşınqayırma naziri təyin olunan Yefim Slavski 1986-cı ilə qədər bu vəzifədə işləyib. Nazir olduğu illərdə Yefim Slavski SSRİ-nin atom layihələrinin həyata keçirilməsində böyük uğurlar qazanıb. SSRİ-də “atom şəhərciklərinin” yaradılması məhz onun adı ilə bağlıdır.\nİki dəfə Stalin, bir dəfə Lenin və Dövlət mükafat laureatı olan Slavski kabinet naziri olmayıb. O, atom layihələrinin icra olunduğu ərazilərdə şüa qəbulundan çəkinməyərək şəxsən iştirak edib.\nMoskvada növbəti həkim müayinələrinin birində mütəxəssislər Yefim Slavskinin sağlamlığına təəccüb ediblər. Belə ki, müayinə zamanı məlum olub ki, Yefim Slavski üç ölüm dozasından artıq şüa qəbul edib. Buna baxmayaraq o, fəaliyyətini dayandırmayıb.\nMüayinənin nəticələrindən təəccüblənən həkimlərə isə özünəməxsus yumor hissi ilə cavab verib:\n“Mən hər gün xizəkdə 15 kilometr məsafə qət edirəm. Yəni normadan üç qat artıq...”\n1986-cı ildə Çernobıl qəzası baş verəndə 88 yaşlı Yefim Slavski dəflərlə qəza yerində olub. Qəzanın fəsadlarının aradan qaldırılmasında onun köməyinə böyük ehtiyac duyulub və o, öz köməyini əsirgəməyib. Elə həmin hadisələrdən sonra da onun səhhətində ciddi problemlər yaranıb.\nHəmin ilin noyabr ayında Yefim Slavski Mərkəzi Komitəyə dəvət olunub və səhhətinə görə o, nazir vəzifəsindən azad edilib.\n88 yaşlı sabiq nazir ömrünün son illərini elmi yaradıcılığa, kitablar yazmağa sərf edib. Nazir kürsüsündən getdikdən sonra da atom layihələri ilə bağlı mütəxəssislər onun məsləhətlərini vacib sayıblar. Bununla yanaşı ölkə rəsmiləri tez-tez onu ziyarət ediblər.\nYefim Slavski 1991-ci ildə, 93 yaşında vəfat edib. O, Moskvada Novodeviçye qəbiristanlığında dəfn olunub.\n2008-ci ildə “Rosatom” Dövlət Korporasiyası “Slavski” ordenini təsis edib. Bu ordenlə atom sənayesində fərqlənənlər təltif olunurlar.\nYefim Slavskinin xatirəsi bir çox şəhərlərdə əbədiləşdirilib, Moskvada, Makeyevkedə, Yesentukidə, Ust-Komeneqorskda, Sayanskda onun büst və abidələri qoyulub, haqqında sənədli filmlər çəkilib, kitablar yazılıb.\nAna səhifəyə qayıt Baxış: 2 699 Tarix: 23-01-2021, 20:17\nSSRİ-də ilk atom bombasının yaradıcılarından biri 102 yaşında ölüb


Fransanın "Boojum" ədəbi nəşri tanınmış yazıçı və publisist Əli İldırımoğlunun fransızca nəşr edilən "Mənim rəncbər atam" kitabı haqda resenziya dərc edib.\nKult.az həmin yazını təqdim edir.\nƏli İldırımoğlu - "Mənim rəncbər atam", atama hörmətlə\nBu gün kim Azərbaycanı xəritədə göstərib, onun yazıçılarından biri barədə sitat gətirə bilər? Tərcüməçi Şahin Sinariya mədəniyyətimiz arasında körpü yaratmaq üçün bu əziyyətli işi öhdəsinə götürdü. Filip Le Royu Azərbaycan dilinə tərcümə etdikdən sonra o, ölkənin məşhur yazıçısı Əli İldırımoğlunun son əsərini, "Mənim rəncbər atam" adlı gözəl tərcümeyi-hal hekayəsini təqdim edir.\nJurnalist və yazıçı Əli İldırımoğlu Azərbaycanın intellektual həyatının mərkəzi fiqurudur. O, 1927-ci ildə o vaxtkı Sovet Azərbaycanında anadan olub. Əvvəlcə müəllim, daha sonra jurnalist və qısa müddətdə aparıcı qəzetlərin rəhbəri olub. Əli İldırımoğlu qısa zamanda mədəniyyətə və ölkəsinə bağlılıq gücünün əsl nümunəsi olur. O, Azərbaycan Respublikasının "Şöhrət" ordeninə layiq görülür və özündən sonra bir çox yaradıcılıq nümunəsi miras qoyur, əhəmiyyətli, təsirli iz buraxır. Təəssüf ki, onun əsərləri "TEAS" nəşriyyatı tərəfindən mükəmməl işlənsə də, o, Qərbdə hələ də az tanınır. Onun qonşu ölkələrin (əsasən Rusiya, İran, Türkiyə) dillərinə çevrilən hekayə, roman, yüzlərlə məqaləsi var. O, bəlkə də ölkəsinin tarixini və mədəniyyətini dünyaya çatdıra bilən yeganə şəxsdir.\nAtalıq və ata sevgisi haqqında gözəl musiqi\n"Bu kitabı əlləri yer ruhu, müdriklik ruhu ilə qidalanmış, şücaətli, dürüst və ədalətli olan rəncbər atamın qarşısında hörmətlə baş əyib yazmışam. Hər şeydən əvvəl bunu özüm üçün etdim. Ancaq bu kitab həyatın görünməyən tərəfini görmək istəyənlərin də ürəyinə toxunacaq. Bir sözlə, bu kitab hər kəsə toxuna biləcək".\nDoxsan yaşına yaxınlaşan Əli İldırımoğlu uşaqlığının ölkəsinə səyahətə çıxır. Romanı onun üçün pərəstiş etdiyi rəncbər atasına bir hörmət rəmzidir. "Mənim rəncbər atam" olduqca maraqlı bir avtobioqrafik ölçüyə malikdir. Əsər oxucunu 1920-ci illərə, Sovet Azərbaycanında paytaxtdan çox uzaqlarda kiçik bir kəndin gündəlik həyatına qərq edir. Hekayə o zaman əkinçilər ailəsində anadan olan, kiçik uşaq olan müəllifin baxışlarını əks etdirir. O, beş yaşında anasız qalmışkən topladığı xatirələrini (uşaqlıq, gənclik, sonra yetkin dünyası) 20-ci əsrin əvvəllərində və sonunda Azərbaycanda baş verən müharibə, mədəniyyət və Sovet cəmiyyətindəki multikulturalizm haqqında düşüncələri ilə cəmləşdirir.\nOrada hər şey bir-birinə bağlıdır: atası, yoldaşları, əmioğluları, görüşləri, zövqləri, səyahətləri, uşaqlarla münasibətləri, qonşuları. Əsərdə Sovet cəmiyyətində qadınların yeri mövzusu da çox diqqət çəkir. Hekayə bəzən əlaqəsizləşir və yazının tonunu dəyişir, sanki yaşlı yazıçı qələminin dalınca qaçır və xatirələrini unutmaq istəmir. Buna baxmayaraq, əsər poeziya, nostalji, səxavət, Sovet Azərbaycanının adətləri, reallıqları ilə doludur.\n"Mənim rəncbər atam" - kənd və kommunist Azərbaycanının salnaməsidir. Həm gülməli, həm də acı... Bəli, gülməli, hətta müəllifin Qarabağ müharibəsindən, qurbanı olduğu haqsız hücumlardan bəhs etdiyi anlarda həyəcanlı, həyatının ən gözəl xatirələrindən danışdığında isə bir az sadəlövh, amma kövrək salnamədir... Bu hekayədə sadə, təvazökar və təmkinli insan obrazı göstərilir. Sovet rejimi və onun nəticələri, qonşu dövlətlə qanlı münaqişə, din, siyasət, eyni zamanda, uşaqlıq xatirələri, - personajlarını bir-birindən daha heyrətləndirici təqdim edən Əli İldırımoğlunun bəhs etdiyi süjetlər belədir.\nƏli İldırımoğlu kəndindən çıxarkən peşə həyatından, gördüyü hücumlardan və işəgötürənlərlə münasibətlərindən bəhs edir. Sonra atanın faciəli ölüm anı gəlir.\nÜçüncü hissədə iki qonşu respublika arasındakı qanlı müharibədən bəhs edilir, bu müharibənin həm cəmiyyətdə, həm də müəllifin ruhunda qalan dərin izlərindən danışlır. Əli İldırımoğlunun "Mənim rəncbər atam" əsəri tamamilə fərqli bir dünyaya, məkana və zamana, Sovet təsirinin dərin əks olunduğu bir dünyaya qərq olmaqdır.\nAncaq hər şeydən əvvəl bu, ata məhəbbətinin ecazkar nümunəsidir.\nÖlümə yaxınlaşan böyük Azərbaycan yazıçısı atasına ithaf etdiyi əsəri ilə bizə toxunur.\nLoik Di Stefano\n525-ci qəzet.- 2021.- 27 iyul.- S.8.


Azərbaycanda xüsusi karantin rejimi yumşaldılır-Icazələr\nAzadpress.az xəbər verir ki, bu barədə Nazirlər Kabineti yanında Operativ Qərargah bu haqda məlumat yayıb.\n* Mövcud sanitar-epidemioloji vəziyyət, aktiv xəstə sayı və yoluxma sürəti əsas götürülməklə, 18 may 2020-ci il saat 00:00-dan etibarən Bakı, Sumqayıt, Gəncə, Lənkəran şəhərləri və Abşeron rayonu üzrə:\n* yaşayış yerini SMS icazə ilə, “icaze.e-gov.az” portalında qeydiyyatdan keçməklə, xidməti vəsiqə və ya iş yeri barədə arayış əsasında tərk etmək sistemi ləğv olunur;\n* bulvar, park və istirahət məkanlarına girişə tətbiq olunan məhdudiyyət 10 nəfərdən artıq qruplarda cəmləşməmək şərti ilə götürülür;\n* restoran, kafe, çay evlərində, eləcə də bütün ictimai iaşə məkanlarında müştərilərə yerində xidmət saat 08:00-dan 18:00-dək bərpa olunur (ictimai iaşə obyektlərində qəlyan avadanlıqlarından istifadə istisna olmaqla);\n* muzey və sərgi zallarının fəaliyyəti bərpa olunur;\n65 yaşdan yuxarı insanların evdən çıxmasına tətbiq olunan qadağa götürülür. Bununla belə, 65 yaşdan yuxarı şəxslər COVID-19 virusuna yoluxmada risk qrupuna daxil olduğundan evdən zəruri hallarda çıxmaq tövsiyə edilir. Eyni zamanda insanların sıx toplaşdığı məkanlarda olmamaq, sosial məsafənin gözlənilməsi, qoruyucu vasitələrdən istifadə zəruridir. Azadpress.az


Sosial-iqtisadi 20/09/2019 23:22\nKeçmişdə soğan həm həm ərzaq məhsulu, həm də dərman vasitəsi kimi istifadə olunurdu.\nSoğanın təsir xüsusiyyətlərinin əksər hissəsi onun tərkibində olan fitonsidlərlə əlaqədardır.\nUçucu birləşmələr olan fitonsidlər nəinki patogen bakteriyalara, həmçinin göbələk və ibtidailərə də antimikrob təsir göstərir. Tərkibi kalium, kalsium, maqnezium və dəmir kimi minerallarla zəngindir.\nOxumağa dəyər: Yeni "Nokia" televizoru nümayiş olunub\nOxumağa dəyər: "SpaceX" qlobal internet layihəsi üçün əlavə 60 peyk orbitə çıxarıb\nOxumağa dəyər: Nyu-Yorkda aksiyaçılar meri mitinqdən qovmaq istəyiblər


Azərbaycan bankları zərərlə işləməyə davam edəcək » Karabakhmedia.Az\nTarix:15-04-2017, 19:57 Kateqoriya:Manşet / İqtisadiyyat\nAzərbaycan Mərkəzi Bankının (AMB) statistik hesabatına görə, 2016-cı il yekunu üzrə iqtisadiyyata kredit qoyuluşu 15 800,2 mln. manat təşkil edib ki, bu da 2015-ci il yekunundan 5 027,4 mln. manat və ya 24,1% azdır. 2015-ci il 30 dekabr tarixinə AZN/USD rəsmi məzənnəsi 1,5594, 2016-cı il 30 dekabr tarixinə isə 1,7707 olub. Azərbaycanda kreditləşmə dərəcəsinin 50% civarında dalğalandığını nəzərə alsaq, məzənnədə artım kredit portfelini manat ekvivalentində genişləndirməli idi.\nLakin, bank sektorunun kreditləşməni demək olar ki, dayandırması iqtisadiyyata kredit qoyuluşunu xeyli azaldıb və bu prosesin yaxın illərdə davam etməsi gözlənilir.\nKreditləşmənin minimuma endirilməsinin bankların faiz gəlirinə ciddi təsir edəcəyini düşünülür.\nBankların əsas gəlir mənbəyi hesab edilən faiz gəlirləri azaldıqca qeyri-faiz gəlirləri ilə zərərlərini kompensasiya etməyə çalışacaqlar. Hazırda AMB depozit hərraci ilə banklara yüksək faiz verərək onlara yardım edir. Lakin məzənnənin sabitləşməsi davam edərsə bu, mümkün olmayacaq. Qeyri-faiz gəlirlərinin əsas komponentini isə hazırda valyuta əməliyyatlarından gəlirlər təşkil edir. Lakin valyuta bazarında son günlər müşahidə olunan sabitlik bankların qeyri-faiz gəlirlərini də minimuma endirəcək. Bu vəziyyətdə bir çox kommersiya bankı ya bağlanmalı, ya da AMB valyuta məzənnəsini dalğalandıraraq onlara kömək etməlidir. Çünki, kreditlşmənin bərpası xeyli müddət uzana bilər.\n"Report"un analitik qrupu Azərbaycan nağd valyuta bazarında dalğalanmaların davam edəcəyini, lakin məzənnə koridorunun daraldılacağını proqnozlaşdırır. Cari vəziyyətdə AZN/USD məzənnəsi 1,60-1,70 diapazonunda ayda 2 dəfə dalğalanmalara məruz qala bilər.


Motivlərin təsnifatı » PsiXoloGiyA\nBax: Motivlərin təsnifatı\n1. Qida (ərzaq),su,hava,ayaqyolu\n1.Libido (sevgi,uşaqlar,qocalıq qayğısı)\nIV.Freyddən sonrakı modellər.\n4.Məmnunluğa (həzzə) meyl (cəhd,can atma)\n5.Məmnunluğun (həzzin) təqibi ilə mənəviyyatı önə çəkmə\n4.Maraq (hər çeyi bilmək həvəsi)\nVI.8 motivin V.Tamberq və A.Badina görə modeli (M8M)\n3.İntim həyat (seks)\n6.Öyrənmə (tədqiq etmə)\n7.Gedoizm (həyatın zövq və səfa üçün yaranmış olduğunu iddia edən qədim yunan əxlaq nəzəriyyəsi)\n1.Cazibədarlıq əldə etmək\n2.Yaxınlarının (qohumlarının) diqqətini cəlb etmək\n5.Müəyyən edilmiş cəmiyyətdə qəbul edilmiş olmaq\n6.Qorxuya üstün gəlmək\n7.Marağı (hər şeylə maraqlanmaq) təmin etmək\n8.Özünü rahat hiss etmək\nV.Mənfəət,fayda güdən motivlər\nE.Dəb və bənzətmə motivləri\nJ.Özünütəsdiq və sosial statusun alınması motivləri\nZ.Adət -ənənə motivləri\n6.Ailəvi adət ənənələr\nV. Tamberg və A. Badininə görə 8 motiv (M8M) modelləri\nBu motivasiya yönümlü məqsəd (və ya motivasiyalı kateqoriya) təhlükəsizliyin bütün aspektlərini özündə saxlayır-yeyinti məhsullarının təhlükəsizliyindən tutmuş cəmiyyətin təhlükəsizliyinə qədər.Təhlükəylə əhatələnmiş insanın bütün bunlardan tamamilə qaçması qeyri mümkündür.Demək olar ki,təkcə bu fakt Maslounun konsepsiyasına son qoyur.Hansı ki,piramida da təcəssüm olunur: “aşağı səviyyəli”tələbatlar,ehtiyaclarla kifayətlənmir,hətta yuxarıdakı tələbatlarla da təmin olunmamalıdır ehtiyacları.Hətta əgər insanlar ümumiyyətlə hər hansı bir sferada özünün təhlükəsizliyini təmin edirsə o asanlıqla digər sferada başqa bir təhlükəylə qarşılaşa bilər.Mətbəxdə “zərərli” bakteriyaların məhvi –allergiyaya problemi yaradır,mobil telefonlardan elektomaqnit radiasiyalar,qida məhsulları və həyatın bizə verdiyi digər başqa fəlakətləri genetik olaraq dəyişdirdi.\nHər bir insan başqalarını daim üstələməyə can atır.Daim ən yaxşı,ən güclü,ən yüksək olmağa can atır və bunun üçün mübarizə aparır.İnsan etiologiyası ilə tanış olduqda bu heç də qəribə bir şey deyil-bu insanın əsas instinkti hesab olunur və bu bizə ulu əcdadlarımızdan ötürülüb.Bu əsas motivin reallaşması çox genişdir. “Mən xüsusiyəm” dedikdə deyəndə,beləliklə o demək istəyir ki, “Mən sizdən,adi adamlardan ən yuxarıdayam”.Bu motivin simptonları bütün mümkün variantlarını birləşdirərək kifayətdir:ən yaxşı,güclü, “boz kütlədən”üstün olmaq və s.\nİnsan növünü artırma,davam etdirmə instinkti həyatın bütün sferalarında demək olar ki,əhatə edən səviyyəyəy inkaşaf etmişdir. Bu motivin gücü böyükdür,belə ki,bu profisianallardan yan keçmir:reklamda seksual motivlər-tez-tez istifadə edilən və daim aktuallığını qoruyub saxlayandır.Bu motivə ancaq seksual,cəlbedici olmaq aid deyil,buraya eləcə də romantik hislər, təbii seksual davranışlar aiddir.\nİlk baxışdan, bu tip "üstün olmaq" üçün antaqonist görünə bilər. Buna baxmayaraq, çox tez-tez mənsubluq hakimliyə meyl ilə mükəmməl şəkildə bir yerdə mövcuddur:elitaya mənsub olmaq.\nBura qrupun razılığını almaq meyli də aid edilir,hansı ki,insanlar özünü referent və ya digər qrupların fikirləri ilə qarşılaşdırır.Moda fenomeni çox şeydə bu motivə əsaslanır.Bəzi hallarda, mənsubluq hakimiyyət komponentlərindən məhrum edilmişdir:vətənpərvərlik hissinin yaranması,ədalət anlayışı,tənhalıqdan qaçmaq meyli və s.\nİnsan hər zaman öz imkan və resuslarına qənaət etmək ehtiyacı duyur,müəyyən dərəcədə özünüqoruma kimi də xarakterizə oluna bilər.Nəsə ucuz bir şey almaq,hər hansı sa bir işi yerinə yetirən zaman az güc sərf etmək,istirahət etmək,özünü qorumaq və s.aiddir.Tənbəllik ümumiyyətlə proqressin irəliləyişi və istehlakın əsas motivi hesab olunur.Endirim, bonus, hədiyyə uduşu haqqında bütün mümkün təkliflər məhz bu motivasiyaya əsaslandırılır.\nİstənilən uşaqda erkən uşaqlıq dövründən dünya və özünü dərk etmə prosesi baş verir.Hətta ən az heç nəylə maraqlanmayan insan belə öz həyatında vacib olan bir şeyə maraq göstərir.Bu motivin gerçəkləşməsi variantı,eləcə də böyük sayda –profisanal informasiyaya tələbatdan tutmuş “özünü tanımada”mənəvi praktik məqsədə qədər,səyahətdən yeniliyin marağına qədər realızə olunur.\nHər bir canlı varlıq,hansı ki,məmnunluq hissi keçirə bilir ona can atacaq.Yüksək intellektə və hissiyat sferasına malik insan inkişaf vaxtı özünə həzz verməyin çoxlu yolunu yaratmışdır. Motivin sferası genişdir.Aparıcı anlayış istənilən situasiyada – həzz olma,məmnunluğa sahib olma,predmetdən istifadə və ya tanışlıq.\nSiyahıda axırıncı olsa da ancaq ən mühüm insan motivlərindən biridir.Elə alındı ki,insan müxtəlif isti duyğular keçirə bilər və özünün bu isti hisslərinin obyektləri ilə qayğı göstərə bilər: öz uşaqları,ailə üzvləri,ev heyvanları,sadəcə yaxın insanları və s.ləBəzi hallarda bu cəhd əhəmiyyətli sosial qruplarla yayıla bilər.\nTərcümə edən: Bayramov Fuad\nXəbəri yerləşdirən: Fuad Bayramov Baxıxılıb: 1227 Əlavə edilib: 16 мая 2012


İlham Əliyev: “Türkiyə və Azərbaycan Avrasiyanın enerji və nəqliyyat xəritəsini yenidən cızır” - modern.az\n19 Oktyabr 2018, 22:13 | AKTUAL\nİlham Əliyev: “Türkiyə və Azərbaycan Avrasiyanın enerji və nəqliyyat xəritəsini yenidən cızır”\n“Bu gün Türkiyə-Azərbaycan qardaşlıq əlaqələrinin tarixində çox gözəl və əlamətdar bir gündür. Biz “Star Rafineri”nin açılışına toplaşmışıq. Xatırlayıram ki, 7 il bundan əvvəl əziz qardaşım Rəcəb Tayyib Ərdoğanla burada, Əliağada “Star”ın təməlini qoyduq və bu gün bu nəhəng layihənin açılışını bərabər edirik. Bu, bir daha onu göstərir ki, biz qarşımıza qoyduğumuz bütün hədəflərə uğurla çatırıq. Bir daha onu göstərir ki, belə nəhəng layihələrin icrası üçün Türkiyə və Azərbaycan liderlərində güclü siyasi iradə var. Bu layihənin həyata keçməsinin əsas səbəbi Türkiyə-Azərbaycan dostluğu, qardaşlığıdır”. Modern.az xəbər verir ki, bunu Prezident İlham Əliyev Türkiyənin İzmir şəhərində “Star” neft emalı zavodunun açılış mərasimində çıxışı zamanı bildirib.\nPrezident qeyd edib ki, bu il bu səfər Türkiyəyə üçüncü səfəridir: “Əziz qardaşım Rəcəb Tayyib Ərdoğan bu il Azərbaycana iki dəfə səfər edib. Bu səfərlərin sayı özlüyündə bir göstəricidir və onu göstərir ki, bu gün Türkiyə-Azərbaycan əlaqələri ən yüksək səviyyədədir. Bu da təbiidir, çünki əsrlər boyu biz birlikdə yaşamışıq, bir yerdə olmuşuq. Tarixin bəzi məqamları bizi bir-birimizdən ayırıb, amma bu, müvəqqəti xarakter daşıyırdı. Biz yüz il bundan əvvəl birlikdə idik, ondan əvvəlki dövrdə də birlikdə idik, bu gün də bir yerdəyik.\nDövlət başçısı qeyd edib ki, “Star Rafineri”nin yaradılması üçün Azərbaycan 6,3 milyard dollar yatırım edib: “Növbəti mərhələdə əlavə 700 milyon dollar yatırım ediləcəkdir. Bu, bizim xaricə qoyduğumuz ən böyük yatırımımızdır və bu, təbiidir. Eyni zamanda, biz digər önəmli layihələri birlikdə həyata keçirdik. Bakı-Tbilisi-Ceyhan, Bakı-Tbilisi-Ərzurum, TANAP neft-qaz kəmərlərinin, Cənub Qaz Dəhlizinin, Bakı-Tbilisi-Qars dəmir yolunun yaradılması – bunların hər biri özlüyündə nəhəng bir layihədir və nəinki ölkələrimiz, xalqlarımız üçün, bölgə, dünya, Avrasiya üçün çox böyük önəm daşıyır. Türkiyə və Azərbaycan birgə səylərlə güclü siyasi iradə nümayiş etdirərək Avrasiyanın enerji və nəqliyyat xəritəsini yenidən cızır. Bunu biz edirik və bu yeni xəritələrin altında bizim imzamız var. Bütün bunları biz birgə səylərlə etdik. Bütün bu layihələr böyük maliyyə yatırımı tələb edən layihələrdir. Burada artıq qeyd edildi ki, biz qardaş ölkələrin iqtisadiyyatına böyük sərmayə yatırmışıq. Təkcə Əliağaya qoyulan sərmayə 10 milyard dollara yaxındır və gələcəkdə bu rəqəm daha da artacaq.


Pasport qeydiyyatı ilə bağlı yeni qanun – Qaydalar dəyişir\n30 April 2015 - 14:21\nYeni qanuna görə, Azərbaycan vətəndaşları xarici ölkəyə gələndən sonra bir ay ərzində həmin ölkədə Azərbaycanın konsulluğunda qeydiyyatdan keçməlidirlər.\nötən il «Vətəndaşlıq haqqında» qanuna əlavə və dəyişikliklərə əsasən, xarici ölkə vətəndaşlığını qəbul edənlər bir ay müddətində Azərbaycanın Dövlət Miqrasiya Xidmətinə məlumat verməlidirlər. Məlumat verməyənlərinsə məsuliyyətə cəlb edilməsi nəzərdə tutulurdu. Amma nə cinayət, nə də inzibati məcəllədə buna görə hər hansı cəza növü nəzərdə yoxdur. Prezident təklif edir ki, başqa ölkənin vətəndaşlığını qəbul edən və bu haqda hökumətə məlumat verməyənlər 3 min manatdan 5 min manatadək cərimə və ya 360 saatdan 480 saatadək ictimai işlərlə cəzalandırılsın(Azadlıq radiosu).


Azər Allahverənov: “Hazırda Rusiyada 500 minə qədər Azərbaycan vətəndaşı yaşayır”\nAzərbaycandan miqrasiya axını əsasən Rusiya, Ukrayna, Türkiyə, Gürcüstan və Qərbi Avropa ölkələri istiqamətindədir. Bu müstəvidə ən böyük miqrasiya axını Rusiya istiqamətində yaşanır. Rusiya Federal Miqrasiya Xidmətindən əldə etdiyimiz məlumata görə, hazırda 500 minə qədər Azərbaycan vətəndaşının Rusiyada yaşadığı bildirilir. Onların Rusiyada əmək fəaliyyəti ilə məşğul olduğu, təhsil aldığı qeyd olunur”.\nAPA-nın xəbərinə görə, bunu Dövlət Miqrasiya Xidməti (DMX) yanında İctimai Şuranın sədri Azər Allahverənov deyib. O bildirib ki, son 2 ildə Avropa İttifaqı ölkələrindən Azərbaycana qaytarılan qeyri-qanuni miqrantların sayı 450 nəfərdən bir qədər artıqdır: “Dövlət Statistika Komitəsindən əldə etdiyimiz məlumata görə, il ərzində ölkə ərazisindən başqa ölkələrə gedənlərin sayı 2500 civarında olur. Azərbaycana gəlib, daimi əsaslarla yaşamaq istəyənlərin sayı ölkədən gedənlərin sayından daha çoxdur. Bu səbəbdən də 2008-ci ildən bəri Azərbaycanın miqrasiya saldosu müsbətdir”.


Red Dead Redemption 2’dəki xarakterlər təqdim olundu – Bizim Game Zone\nRed Dead Redemption 2’dəki xarakterlər təqdim olundu\nBu ilin son aylarında çıxacaq olan oyunlar, son sürət ilə yaxınlaşmağa davam edir. Call of Duty: Black Ops 4, Assassin’s Creed Odyssey, Battlefield V, Just Cause 4, Fallout 4, Hitman 2 və Red Dead Redemption 2 kimi böyük oyunlar, öz sözlərini deməyə gəlirlər. Bugün isə bu iddialı oyunlardan Red Dead Redemption 2 üçün Rockstar Games tərəfindən yeni görüntülər paylaşıldı. Bu görüntülər ilə oyunda qarşımıza çıxacaq olan xarakterləri daha dəqiq görmə şansı əldə edirik.\nRed Dead Redemption 2, 2016 ilinin Oktyabr ayı içərisində Xbox One və PlayStation 4 platformları üçün açıqlanmışdı. Çıxış tarixi üçün 26 Oktyabr 2018 tarixini gözlədiyimiz oyun, Red Dead Redemption oyununun əvvəlindəki bir dövrdə keçəcək və qanun qaçağı olan Arthur Morgan xarakterini idarə edəcəyik. Həmçinin ilk oyunda məğlub etdiyimiz Van der Linde grupunu da görəcəyimiz Red Dead Redemption 2 ilə əlaqəli Rockstar Games, Twitter hesabı tərəfində bəzi görüntülər paylaşmağa başlayıb. Bu görüntülər bizlərə hekayə ilə əlaqəli bir şey göstərmir, amma Van der Linde grupunun xarakterlərini tək-tək bizlərə təqdim edir.\nOyundakı xarakterlərin görüntülərinə aşağıdan baxa bilərsiniz.


Adalet.az | QURULTAYLARIMIZIN MESAJLARI Adalet.az | QURULTAYLARIMIZIN MESAJLARI Adalet.az | Ədalət -\n26411 | 2012-11-30 23:39\nBugünkü məqaləmdə tariximizin saralmış səhifələrinə üz tutub ən qədim vaxtlarda qurultaylarımız necə keçirilirdi və bizlərdəki demokratiya anlayışı eradan qabaqkı illərdə necə idi ona toxunmaq istəyirəm. Bunun da səbəbi var. Bu gün, əslində əsrlərdir imperiya siyasəti güdən və dünyanın ən vəhşi dövlətləri olan imperialistlər öz gözlərindəki tiri görməyib bizim gözümüzdəki qılı seçmək cəhdinə yönəliblər. Bizi ittiham edirlər ki, «Sizlər demokratik deyilsiniz və sizin həyata keçirdiyiniz dövlət siyasəti demokratiya ilə uyğunlaşmır, sizlər insan hüquqlarını tapdalayırsınız!..» və s. Mənə görə işin ən qəribə tərəfi budur ki, Türk dünyasından hərhansı bir dövlət adamı və ya siyasət xadimi ayağa durub onların gözünün içinə baxa-baxa demir ki, «Biz müasir demokratiyanı eradan qabaqkı min illərdə həyata keçirəndə sizlər hələ icma olmamışdınız və mağaralarda yaşayan vəhşi heyvanlar kimi ibtidai bir həyat sürürdünüz. Sizlər nəinki eradan qabaqkı illərdə, hətta orta əsrlərdə belə vəhşi bir həyat tərzini davam etdirir, bir-birinizin qanını içir, başınızda dayanan rəhbərlər hər cürə rəzilliyi həyata keçirirdi. Məsələn, Avropada bir qızla oğlan evlənmək istədikdə, gəlinqız ilk öncə dərəbəyin qoynuna girməliydi, sonra həyat yoldaşı kimi seçdiyi gənclə evlənməliydi. Sizlər bu cür rəzil bir anlayışa və gələnəyə sahibdiniz. Kəndçinin, rəiyyətin, xalqın ictimai həyatda heç bir ixtiyarı yoxdur, hər şey dərəbəyin dodaqlarının arasından töküləcək sözə bənddir, siz vəhşi idiniz, bu gün durub bizə demokratiya dərsi keçə bilməzsiniz!..».\nBuna görə də istəyirəm ki, eradan qabaqkı illərdə, məsələn, Oğuz Xaqan dövründə dövlət idarəsində nələrə fikir verilirdi, insana nə cür yanaşılırdı, bizim dövlətçilik anlıyışımız necə idi, ona toxunum.\nOğuz Xaqan, yəni Metə, Hun dövlətini imperiya səviyyəsinə qaldırmış və Türk dövlət gələnəyinin min illər əvvəl bünövrəsini qoymuş bir şəxsiyyətdir. Onun idari, hərbi, təşkilati, daxili və xarici siyasəti, hərbi texnikası, yaratdığı ordusu, dini anlayışı və xalqına aşıladığı insansevərlik Türk tarixində zəbt olunmuşdur. Üstəlik onunla və dövrü ilə bağlı ən dolğun məlumatlar isə, o çağlardan bəri Türkə düşmən gözüylə baxan çinlilər tərəfindən «Şi-ci» adlı səlnamələrdə qeyd olunmuşdur. Oğuz bizim əfsanəvə huviyyət qazanmış ulu bir babamızdır.\nOğuz zamanında xalqın əksəriyyəti heyvandarlıqla məşğuldu və kənd təsərrüfatı ilə məşğul olanlar həddən artıq azdır. Dövlət iqtisadiyyatının özülü isə ilxıçılıq üstündə yüksəlirdi. O dövrdə Çində isə torpağa bağlı quldarlıq sistemi vardı, ancaq Hunlarda bu sistemin nəfəsi də çəkilmirdi. Bunu da qeyd etməliyəm ki, bizdə tarix boyu quldarlıq sistemi olmayıb. Məsələn, tarixin müəyyən vaxtlarında Azərbaycanda yaranan quldarlıq sistemi ruslar tərəfindən bir dövlət siyasəti kimi onların adına özlərinin seçdiyi müəyyən şəxslər tərəfindən həyata keçirilmişdir. Hunlarda, eynilə Çində olduğu kimi tayfa aristokratiyası yoxdur. Xalqın arasında nüfuzu olanlar ağıllı, düzlüyü ilə seçilən və bilikli şəxsiyyətlərlə, idarəçilik istedadı yüksək olan şəxslərdi. Hər bir kəs dövlət sistemi daxilində və törə adlanan qanunlar qarşısında müsavi idi, rəiyyətə ayrı, idarəçilərə ayrı cür qanun tətbiq oluna bilməzdi. Xaqan ilə adi bir vətəndaş arasında var-dövlət yönündən uçurum yoxdur və hər ikisi qanun qarşısında bərabərdir. Buna misal kimi Dədə Qorqudda Qazan Xanın hər il evini yağmalatmasını nümunə kimi göstərə bilərik. Kişi-qadın fərqi qoyulmazdı. Qadınlar ailədə olduğu kimi dövlət idarəsində də söz sahibi idi. Qurultaylarda qadınların adına iştirak edən nümayəndə, lazım gələrsə ayağa durub xaqanı müəyyən siyasətlərinə görə tənqid oxlarının hədəfinə çevirə bilərdi. Buna görə də onun üçün hərhansı qorxu və hürkü yoxdu. Xalq, qanqohumluğu ilə bir-birinə bağlı, dissiplinli və daim hərbə hazır vəziyyətdə yaşayırdı. Bu dissiplin xüsusilə Oğuz tərəfindən ordunun tənzimindən sonra mərhələli olaraq mərkəzdən idarə edilən hərbi təşkilat vəsfini qazanmışdı və Hun dövlətinin əsil qurğusunu təşkil edirdi. Bir sözlə, Hun dövləti mərkəziyyətçiydi. Müasir dövrümüzə nəzər salsaq Türkiyə Cümhuriyyətinin də, digər Türk cümhuriyyətlərinin də həmin mərkəziyyətçi bir xarakterə malik olduğunu görərik.\nOğuz zamanında tayfaçılıq anlayışı aradan götürülmüş, dövlətə milli və kütləvi bir sosial qurğu anlayışı qazandırılmışdır. Həmin anlayış bu gün də bütün Türk tayfalarında mövcuddur.\nOğuz zamanında ildə üç dəfə qurultay yığışardı. Qurultayların hamısında müxtəlif dövlət məsələləri və kütlənin problemləri müzakirə edilərdi. Bir sözlə, qurultaylar bugünkü milli məclislərin ilkin variantları idi. Qurultayda hamı öz fikrini söyləməkdə azaddır, ancaq axır söz əlbəttə dövlət rəhbəri olan Oğuzundu, yəni xaqanındı. Bu gələnək ondan sonrakı yüzillərdə də davam etdirilmişdir. Oğuz vaxtından qalma bir atalar sözümüz vardır: «Gen libas geyindikdə cırılmaz, məşvərətlə inkişaf edən bilik və təcrübə isə mənfi nəticə verməz».\nAxırıncı səmavi din olan İslamın ulu peyğəmbəri Hz. Məhəmməd deyirdi ki; «məşvərət edin, bir işi görməmiş bir-birinizin fikrinə qulaq asın». Bu ideya, əsrlərlə əvvəl Hun dövründə həyata keçirilirdi. Bu nümunənin özü də, Türklərin hələ İslam dini gəlməmiş İslam dininin qaydalarını nə cür həyata keçirdiyini sübut edir.\nHun dövründəki qurultayların ilki yanvar ayında və Oğuzun çadırında təşkil edilirdi. Buna kiçik qurultay deyilirdi. İkinci qurultay isə may ayında təşkil edilirdi. Bu, sədaqət qurultayı kimi də adlanırdı. Dövlətin qabaqda gedənləri, boy bəyləri və Hun imperiyasına tabe olan vassal krallar və bəylər də bu qurultayda iştirak edirdi. İştirak etməyənlər öz müstəqilliyini elan etmiş və ya dövlətə qarşı üsyan etmiş qəbul edilirdi. Bunun mənası da düşmən elan edilməkdi. Bu qurultayda iştirak edənlər Hun dövlətinə və Oğuz Xana sədaqət andı içirdi. İmperiyaya tabe olanlarla, əvvəlcə qol çəkilən sazişlər həmin qurultaylarda yenilənirdi.\nQurultayların üçüncüsü isə payızda təşkil olunurdu. Bu qurultayda dövlətin malı- mənbəyi, xalqın sayılması və onlara nəzarət işləri qaydaya salınırdı. Buna, sayım qurultayı da deyilirdi və sentyabr ayında təşkil olunurdu. Bu aylar isə atların ən kök vaxtı, işlərin qurtardığı və gənclərin hərbi təlimə başlayacaqları aydı.\nBuna da işarə etməliyəm ki, bu qurultaylar həddən artıq sakitlik içində aparılırdı. Kiçik qurultay Oğuzun çadırında, digər ikisi isə eşikdə təşkil olunurdu. Birincidə xalqın və dövlətin nümayəndələri, digərlərində isə bütövlükdə xalq da iştirak edirdi. Hər bir şəxsin və ailənin yeri əvvəlcədən müəyyən edilirdi. Bu cür yer tutma anlayışının «Kitabı-Dədə Qorqudda» da eynilə həyata keçirildiyinin şahidi oluruq. Tərs Uzamışın, aşuna-aşuna ocaq başına çıxan Uşun Qoca oğluna, «Ehey Uşun Qoca oğlu, sən başmı kəsdin, qanmı tökdün, acmı doyurdun hamını basa-basa başa keçirsən, bu bəylərin hamısı öz yerlərini qılınclarıyla alıblar» şəklində müraciəti hamımıza məlumdur. Heç kəs bir digərinə məxsus yerdə əyləşə bilməzdi. Hər şey nizam-intizam daxilində yeriyərdi. Xalqın tamamının və hətta uşaqların da iştirak etməsinə baxmayaraq qurultayda milçək uçsa səsi eşidilərdi. Orada nitq irad edənlərin və ozanların səsini hamı eşidərdi. Bu da Hun dövlətinin nə dərəcədə nəhəng bir törəyə və əxlaqi səciyyəyə malik olduğunu sübut edir. Sonra bu qurultaylarda ox atma, güləşmə, cıdıra çıxma müsabiqələri də təşkil olunurdu. Müsabiqələrdə uğur qazananlar Oğuz tərəfindən mükafatlandırılırdı. Bu anlayış və gələnək, hərbi sahədə ən üstün səviyyəyə çata bilmək, ən üstün ola bilmək fikrini hamıya aşılayır və kütlənin inkişafında aparıcı rol aynayırdı.\nOğuz zamanında törələr, dövlətin rəsmi qanunları kimi xalqın fikrində və ürəyində öz yerini tapmışdı. Şəxsi kin və küdurət bəsləmək, özgəsindən qisas almaq, oğurluq qəti qadağandı, buna uymayanlar o saat edam edilirdi. Yüngül cinayət işləyənlərin üzü qılınc və ya xəncərlə yazılırdı. Bu yara izi isə, o şəxsin işlədiyi cinayətdən asılı olaraq cəza gördüğünü hamıya carlamış olurdu. ən başlıcası isə cinayət işləyənlər uzaqbaşı on gün ərzində hakim hüzuruna çıxarılır və məhkəmə qurulurdu. Bir sözlə, ədalət ən tez vaxtda təcəlli edirdi. «Gec təcəlli edən ədalət, ədəlat deyildir» anlayışı tarix boyu Türk dövlətlərinin hüquqi meyarına çevrilmişdi və onun özülü də Oğuz xaqan dövründə qoyulubdur.\nHunlarda dövlət 24 bəylikdən ibarətdir və hər bir bəyliyin başında bir boy bəyi vardı. Boy bəyləri eyni zamanda bəyliyin hərbi komandiriydi.\nOrdu, yuxarıdan aşağıya sarı xaqan, sağ və sol şahzadələri, boy bəyləri, tümən bəyləri, minbaşılar, yüzbaşılar və onbaşılar şəklində təşkilatlandırılmışdı.\nHunlar vaxtında dövlətə tabe olan Türk boyları: Hukutlar (bunlar daha sonra Uyğur adıyla yad ediləcəklər və Uyğur dövlətini yaradacaqlar), Ting linglər, Karluklar, Yüəçilər, Vusunlar və Kanqlılardı.\nOğuz Xaqanın bir digər xüsusiyyəti isə özü ilə bəyləri və xalqı arasında hərhansı sərhəd yaratmamasıdır. O da xalqı kimi çadırda yaşayırdı. İnsanların sağlamlığına və xoşbəxt yaşamağına xüsusi fikir verirdi. Qonşuluqda olan Çində olduğu kimi özünə saraylar, qəsrlər tikdirməmişdi. Yalnızca çadırının qabağında yellənən xaqanlıq bayrağı ilə keşikçilər onun çadırını digərlərindən fərqləndirirdi. Oğuzla sıravi vətəndaş arasında var-dövlət yönündən hərhansı fərq yoxdur. Hunlar vaxtında da, Göytürklər vaxtında da xaqanla adi vətəndaş arasında ifrat zənginlik və yoxsulluq fərqi olmayıb. Onlar, sosial dövlət anlayışını hər yönüylə həyata keçirən dövlətlərdi. Təntənəli və dəbdəbəli həyat tərzini mənimsəyən dövlət rəhbərləri ancaq qərbin çirkablı düşüncələri və ideologiyaları ilə tanış olduqdan sonra bizim dövlətlərimizə daxil olubdur.\nŞübhəsiz ki, Oğuz Xanın yaratdığı və inkişaf etdirdiyi bu ictimai ünsürlər onu Türk tarixində öz layiqli yerinə oturtmuş və ölümsüzləşdirmişdir. Özündən sonra gələnlər də daim onu nümunə götürmüş və günümüzə kimi Türk dövlət gələnəyini davam etdirmişdir.\nBu gün Türk dünyasına nəzər salsaq, Türk cümhuriyyətləri və xalqlarında həmin anlayışların eynilə davam etdiyinin şahidi olarıq. Hansı Türk dövləti, ictimai dövlət anlayışını mənimsəyibsə imperiya səviyyəsinə çatmış və milyonlarla özgə xalqı öz qanadları altında asudə və firavan yaşatmış, dünyaya nümunə olmuşdur. Haçan ki, o anlayışı tərk etmiş o vaxt özünü tənəzzülün qaranlıq dərəsində tapmışdır, eynilə Osmanlı imperiyası kimi.